title: Nintendo 64

text: Nintendo 64 eli N64 on Nintendon kehittämä ja alun perin 1996 julkaisema videopelikonsoli. N64 julkaistiin 1997 Euroopassa ja Australiassa.


title: Nintendo 64

text: Nintendo ilmoitti 1993 kehittävänsä Silicon Graphicsin kanssa uutta konsolia, josta käytettiin koodinimeä "Project Reality". Koodinimi syntyi spekulaatiosta, jonka mukaan konsoli pystyisi tuottamaan saman tasoista grafiikka kuin aikansa supertietokoneet. Kun konsoli oli vielä suunnitteluvaiheessa, sen markkinoitiin olevan graafisilta ominaisuuksiltaan ensimmäisen "Jurassic Park" -elokuvan tasoa.


title: Nintendo 64

text: Vuonna 1994 Rareware ja Midway Games julkaisivat "Killer Instinct" ja "Cruis'n USA" -kolikkopelit, joiden väitettiin käyttävän uudelleennimetyn Ultra 64:n laitteistoa. Laitteistolla ei kuitenkaan ollut mitään tekemistä Ultra 64:n kanssa, vaan pelit käyttivät hyväkseen kiintolevyjä ja TMS-prosessoreita. "Killer Instinct" oli grafiikassa aikansa kehittynein peli, jonka pelitaustat näytettiin suoraan kiintolevyltä ja animoituina hahmojen liikkuessa vaakasuunnassa.


title: Nintendo 64

text: Nintendo 64 julkistettiin ensi kertaa 24. marraskuuta 1995 Japanissa Shoshinkai-ohjelmistomessuilla "Nintendo Ultra 64" -nimellä. Ultra-liite pudotettiin pois nimestä 1. helmikuuta 1996, koska Konami oli jo ehtinyt rekisteröidä sen Ultra Games -jaostonsa tavaramerkiksi.


title: Nintendo 64

text:
Nintendo kehitti N64:lle lukuisia uusia nimikkeitä, kuten "Super Smash Bros.":in ja "Mario Partyn". N64:lle julkaistiin myös kaksi "Pokémon Stadium" -peliä, jotka yhdistettyinä konsolin Game Boy -adapteriin olivat suosittuja. Myös perinteiset pelisarjat saivat osakseen kunniaa; "Super Mario 64" ja "" olivat arvostelumenestyksiä. Nintendon merkittävimpiä pelejä N64:lle ovat:
Rare kehitti tasaiseen tahtiin pelejä Nintendo 64:lle luoden muun muassa "Banjo-Kazooie" -sarjan sekä tuoden Nintendon kuuluisan "Donkey Kong" -pelisarjan kolmiulotteiseen muotoon pelissä "Donkey Kong 64". Yrityksen N64:lle julkaisemiin peleihin lukeutuvat:


title: Nintendo 64

text: Huomioitavia julkaisuja olivat myös "Turok: Dinosaur Hunter" -nimikkeen ensimmäiset pelit. Ensimmäinen peli, "", oli menestystuote konsolin ensimmäisen persoonan ammuntapelien joukossa esitellen uuden näkökulman Amerikan alkuperäiskansojen metsästäjästä scifi-fantasia-teemaisessa ympäristössä. Pelin jatko-osa, "", oli arvostelujen mukaan kelvollinen seuraaja edeltäjälleen. Lisäksi sarjassa ilmestyivät "" ja "", joista ensimmäinen oli hyvät arvostelut saanut puhdas moninpeli, ja toinen sarjan muiden osien taustalle jäävä julkaisu.


title: Nintendo 64

text: Konamin N64-pelit eivät ole koskaan saaneet suurta kiitosta faneilta eritoten niiden heikon graafisen toteutuksensa vuoksi. "Castlevania"-sarjan edustajista vain toista pidetään kelvollisena julkaisuna. Konami kuitenkin julkaisi mm. kolme "I.S.S."-peliä N64:lle.


title: Nintendo 64

text: Viimeinen Pohjois-Amerikasaa julkaistu N64-peli oli 20. elokuuta 2002 julkaistu "Tony Hawk's Pro Skater 3". Euroopassa viimeinen peli oli 16. marraskuuta 2001 julkaistu "Mario Party 3".


title: Nintendo 64

text: Graafisen suorituskyvyn osalta Nintendossa oli tiettyjä pullonkauloja, joista merkittävimpiin kuului tekstuurivälimuistin rajoittaminen 4096 tavuun. Yhdessä moduulien pienen tallennuskapasiteetin kanssa tämä teki muiden kuin hyvin pienten tekstuurien käytön hankalaksi. Konsolissa oli lisäksi bilineaarinen suodatus, joka sai pieniresoluutioiset tekstuurit näyttämään erittäin sumeilta. Konsolin elinkaaren loppua kohden ongelmaa kyettiin kiertämään eri tavoin.


title: Nintendo 64

text: Toisaalta Nintendo 64 kykeni teksturoinnissa kilpailijoitaan PlayStationia ja Saturnia kehittyneempään trilineaariseen suodatukseen, mikä teki pinnoista pehmeitä kilpailijoiden pikselöityneisiin pintoihin verrattuna. Suodatus sai pieniresoluutioiset tekstuurit näyttämään todellista tarkemmilta. Eräissä Nintendon ei-realismiin pyrkivissä peleissä, kuten Super Mario 64:ssä, käytettiin erittäin yksinkertaisia tekstuureja ja paljon gouraud-varjostusta. Tällä saatiin tiettyihin peleihin niiden teemaan sopiva sarjakuvamainen tyyli, joka peitti laitteiston rajoituksia.


title: Nintendo 64

text: Nintendo 64 oli viimeinen huomattava pelikonsoli, jonka pelit oli tallennettu ROM-moduulille (vaikkakin SNK:n Neo-Geo-laitteiston tuotantoa jatkettiin aina vuoteen 2004 asti).


title: Nintendo 64

text:
Nintendo perusteli pelimoduulien käyttämistä Nintendo 64:n kanssa useilla tavoilla:
Sonyn ja Segan kilpailevien laitteiden (Playstationin ja Saturnin) pelit oli tallennettu CD-ROM-levyille. Niiden valmistus ja levittäminen oli paljon halvempaa, mikä teki pelinkehittämisestä edullisempaa kolmannelle osapuolelle. Seurauksena useat pelikehittäjät, jotka olivat tukeneet Nintendoa, siirtyivät suurempien voittojen perässä CD-pohjaisille alustoille.


title: Nintendo 64

text: N64:n moduulin tuotantomaksu oli korkeampi kuin CD:n; yksi ajan pelilehdistä väitti, että keskimääräinen moduulin tuotantohinta on 25 dollaria, kun taas CD-levyn on 10 senttiä. Julkaisijoiden piti maksattaa korkeat kehityskustannukset kuluttajilla, joten N64:n pelit olivat kalliimpia kuin PlayStationin. Yhdysvalloissa PlayStation-pelien hinnat ylittivät harvoin 50 dollaria, mutta N64-pelien hinnat saattoivat nousta 60 dollariin. Sonyn Greatest Hits -pelit (Euroopassa Platinum-pelit) hinnoiteltiin 19,99 dollariin kappaleelta, kun taas Nintendon Player's Choice -pelit maksoivat 39,99 dollaria kappaleelta.


title: Nintendo 64

text: Nintendo 64:lle julkaistiin vanhan "FamiComin" tapaan Nintendo 64DD-diskettiasema (N64DD), joka lisäisi pelien kokoa huimasti. Muun muassa "Ocarina of Time" -pelille aiottiin julkaista vaikeampi "Master Quest" -versio. Myöhemmin Nintendo GameCubella on kuitenkin julkaistu mm. "Master Quest" ja "Doshin the Giant", jotka olivat molemmat N64DD-projekteja. "SimCity 64" on julkaistu 64DD-versiona.


title: Nintendo 64

text: Pelimoduulien aikakauden jatkaminen Nintendo 64:llä oli avaintekijä siihen, että Nintendo menetti johtoasemansa videopelimarkkinoilla. Useimmat moduulien edut eivät tulleet tarpeeksi hyvin esille, ja moduulien puutteet nousivatkin merkittävämpään asemaan; puutteet käänsivät kuluttajat kuten myös kehittäjät pois laitteelta. Etenkin myöhempinä aikoina moduuleille kehittäminen oli vaikeaa ja kallista varsinkin, kun moduulien rajoitettu tallennustila rajoitti pelien sisältöä. Useimmat kolmannen osapuolen kehittäjät vaihtoivat PlayStationiin (kuten Square, jonka "Final Fantasy VII" oli alun perin tarkoitus julkaista N64:lle), kun taas ne, jotka jäivät, julkaisivat vähemmän pelejä N64:lle (Capcom, joka julkaisi vain 3 peliä, ja Konami, joka julkaisi 13 N64:lle ja yli 50 PlayStationille). Uusia pelijulkaisuja oli vähän ja harvassa, kun taas PlayStationille tulvi uusia pelejä. Lopputuloksena N64:n pelikirjasto rajoittuu noin 200 kappaleeseen; vastaavasti PlayStationin kirjastoon kuuluu yli 1000 kappaletta. (Muutama PlayStation-peli kehitettiin vielä PlayStation 2:n julkaisunkin jälkeen, kun Nintendo 64:n pelikehitys loppui Nintendo GameCuben julkaisuun.) Useimmat Nintendo 64:n parhaista peleistä oli Nintendon kehittämiä, tai toisen osapuolen, kuten Rarewaren. Roolipelien suhteellisen pieni osuus vaikutti myös siihen, ettei N64 juurikaan menestynyt Japanin markkinoilla, joka oli perinteisesti ollut yksi Nintendon vahvimmista markkina-alueista.


title: Nintendo 64

text: Haittapuolista huolimatta N64:lle julkaistiin useita suosittuja pelejä, jotka antoivat sille pitkän käyttöiän. N64 otti konsolisukupolven toisen paikan ja PlayStation ensimmäisen, noin 40 ja 51 %:n markkinaosuuksilla. Suurin osa tästä suosiosta saatiin Nintendon vahvojen ensimmäisen osapuolen pelien ansiosta, kuten "Marion" ja "The Legend of Zeldan", joilla oli vahva brändi, vaikka ne ilmestyivät vain Nintendon konsoleille. (Brändi on vahva nykyäänkin.) Nintendo 64 säilytti myös vanhempien pelaajien suosion, mistä kuuluu kiitos peleille "GoldenEye 007", "Nightmare Creatures", "Resident Evil 2", "Perfect Dark", "Shadow Man", "Doom 64" ja "Quake II".


title: Nintendo 64

text: Vuonna 2001 Nintendo 64 korvattiin levypohjaisella Nintendo GameCubella, vaikka Nintendo kieltäytyikin käyttämästä yleistä CD/DVD-teknologiaa. Sen sijaan GameCubella käytetään pienempää GameCuben optista levyä. Piratismin estämisen lisäksi levyratkaisu tekee konsolista myös sukupolvensa kätevimmän ja liikutettavimman.


title: Nintendo 64

text: "Ocarina of Time" sai vuonna 2000 jatko-osan "Majora's Mask", joka nostatti aluksi mielenkiintoa N64:ää kohtaan mutta ilmestyessään jäi monien medioiden epähuomioon. Tämä oli yksi peleistä, jotka hyödynsivät Nintendo 64:n expansion-pakkia, joka mahdollisti paremman graafisen ilmeen.


title: EOS-Aura

text: EOS-Aura on NASA:n EOS-ohjelman (Earth Observing System) kolmas ja viimeinen satelliitti. Se laukaistiin Yhdysvaltain ilmavoimien Vandenbergin tukikohdasta Kaliforniasta Delta II 7920 -kantoraketilla 15. heinäkuuta 2004 . EOS-Aura oli määrä laukaista jo kesäkuussa 2003, mutta laukaisua lykättiin vuodella myöhästyneiden mittalaitetoimitusten vuoksi. Sen kiertoradan korkeus on noin 700 km ja radan inklinaatio 98,2 astetta .


title: EOS-Aura

text: EOS-Aura tutkii viiden vuoden ajan Maan ilmakehän kemiallista koostumista. Hankkeen tavoitteena on selvittää otsonikatoon, ilmanlaatuun ja ilmastonmuutokseen liittyviä kysymyksiä. EOS-Aurassa on mukana neljä toisiaan täydentävää mittalaitetta. Ne ovat:


title: EOS-Aura

text: OMI-mittalaite mittaa otsonin alueellisia pitoisuuksia ja jakaumia ilmakehän eri korkeuksilta. OMI-mittaukset kattavat koko maapallon kerran vuorokaudessa, mikä on selkeä parannus nykyisiin kerran kolmessa vuorokaudessa tehtäviin mittauksiin.


title: EOS-Aura

text: OMI jatkaa NASAn 1970-luvulla aloitettua otsonipitoisuuden mittaussarjaa. Pitkät ja katkeamattomat aikasarjat ovat korvaamattomia arvioitaessa mm. sitä, miten otsonikadon ehkäisemiseksi tehdyt kansainvälisesti sovitut toimenpiteet ovat vaikuttaneet otsonikerrokseen. Tutkimuskohteina ovat otsonikerroksen pitkäaikaismuutosten lisäksi ilmansaasteiden lähteiden tunnistaminen ja leviämisen seuranta. Laitteen tekemä ilmakehän mittaus tulee antamaan uutta tietoa sääennustusmallien kehittämiseen.


title: EOS-Aura

text: OMI on ollut hollantilais-suomalainen laiterakennushanke. Patria toteutti mittalaitteen tehonjakelu- ja prosessoriyksikön, VTT optiset ilmaisinyksiköt (perustuvat CCD-kameraan) ja Space Systems Finland mittaustiedon käsittelyohjelmiston maa-asemille. Ilmatieteen laitos johti suomalaista laiterakennuskonsortiota ja on mittaustulosten tieteellinen hyödyntäjä. Suomalaisen osuuden kustannukset olivat noin 12 miljoonaa euroa, josta Tekes rahoitti noin 10 miljoonaa euroa.


title: EOS-Aura

text: Otsonin mittaamiseen tarkoitettu OMI-mittalaite on kokonaisuudessaan maksanut noin 50 miljoonaa euroa. OMI on mittavin Suomessa toteutettu avaruuslaitehanke NASAn satelliittiin.


title: ENVISAT-1

text: ENVISAT oli ESAn suurin avaruuslaite ja järjestön kolmas kaukokartoitussatelliitti, joka tutki Maan ympäristöä. Sen hinnaksi on arvioitu 3–4 miljardia euroa. Se toimi vuosikymmenen ajan, kunnes käyttö päättyi yllättävään vaurioitumiseen. Satelliitin lentorata oli 800 km korkea aurinkosynkroninen rata. Yksi kierros Maan ympäri kesti 101 minuuttia, ja satelliitti lensi saman kohteen yli joka 35. päivä. Satelliitin lähettämä data vastaanotettiin ESAn vastaanottokeskuksissa Ruotsin Kiirunassa ja Italian Frascatissa.


title: ENVISAT-1

text: Satelliitin kehityshistoria oli pitkä ja monimutkainen. Alun perin ESA kehitti miehitettyä avaruusasemaa, joka lentäisi naparadalla, josta nimi Polar Platform. Sittemmin Polar Platform muuttui miehittämättömäksi mutta kansainväliseen avaruusasemaan liittyväksi elementiksi. Siitä piti kehittyä useiden kaukokartoitussatelliittien runko. Sen käytön piti lakata vuonna 2013. Käyttöä on ilmeisesti pakko jatkaa vuoden 2014 loppuun asti aikaansaaden 45 miljoonan euron lisäkulun satelliitin operoinnista. Syynä tähän on Sentinel-1-tutkasatelliitin laukaisun arvioitu viivästyminen noin vuodella. Tämä jatkoskenaario loppui satelliitin toiminnan lakkaamiseen toukokuussa 2012.


title: ENVISAT-1

text: Envisatissa on kymmenen mittalaitetta, jotka tutkivat ilmakehää, meriä ja maanpintaa. Käyttämällä eri laitteita samanaikaisesti tietyn kohteen tutkimiseen, saadaan tarkempaa tietoa Maasta ja sen biologisista prosesseista. ENVISATin dataa käytetään yhdessä monen muun kaukokartoitussatelliitin datan kanssa. ENVISATin laitteet ovat


title: ENVISAT-1

text: Vuonna 1995 alettiin Suomessa ja Ranskassa suunnitella otsonia mittaavaa tutkimuslaitetta, josta ideasta kehittyi GOMOS-laite. Sen optiikka ja mekanismit toteutettiin Ranskassa ja tietokone Suomessa. GOMOS pystyy mittaamaan seuraavia ilmakehän kaasuja: otsoni, typpidioksidi ja vesihöyry sekä joitakin aerosoleja.


title: ENVISAT-1

text: Laite mittaa tähden valoa tähden laskiessa Maan ilmakehän taakse satelliitin liikkeen mukana; mittausta kutsutaan tähtiokkultaatioksi. Se mittaa ensin suoraan avaruudesta tullutta tähden valoa. Kun satelliitti lentää eteenpäin, valo tulee tähdestä ilmakehän läpi. Mitattuja spektrejä verrataan keskenään. Täten saadaan mitattua eräiden ilmakehän kaasujen määrä ja pystyjakauma. Yleensä kaukokartoitussatelliitin mittalaitteet täytyy kalibroida ennen laikaisua hyvin tarkasti. GOMOS kuuluu siihen instrumenttien luokkaan, joka kalibroi itsensä ennen jokaista mittausta uudelleen.


title: Landseer

text: Landseer ("Continental-European type") on koirarotu, joka on lähtöisin Newfoundlandin saarelta. Suomeen tuotiin ensimmäisen kerran Landseereja vuonna 1977 Englannista.


title: Landseer

text:
Landseerit ovat suuria ja pitkäkarvaisia koiria. Niiden turkin väritys on valkomusta. Koiralla on valkoisella pohjalla mustia revitynmuotoisia läiskiä rungossa ja lanneosassa. Pää on musta, ja siinä on valkoinen otsapiirto.
Landseerin raajat ovat pidemmät ja runko hieman kevyempi, sulavampi ja jäntevämpi kuin sukulaisrodulla newfoundlandinkoiralla. Landseerilla on tyvestä vahva ja leveä häntä, joka toimii perämelana koiran uidessa sekä varpaiden välissä uimista helpottavat "räpylät".


title: Landseer

text: Avoin, miellyttämishaluinen ja ihmisystävällinen rotu. Vahtitaipumukset ovat yksilökohtaisia mutta yleensä vähäisiä. Pihaan tulijat mahdollisesti haukutaan ja perhettä puolustetaan, mutta ihmisiin ne suhtautuvat innokkaasti ja lempeästi.


title: Landseer

text:
Toimii hyvin sekä harrasteissa että myös kotikoirana. Joten virikkeitä on hyvä kehitellä vaikka ei varsinaisissa harrasteissa kulkisi. Energiaa löytyy ja halua oppia ja käyttää aivoja. Landseerit ovat parhaimmillaan vesipelastuksessa, koska siihen rotu on alun perin jalostettu.
Landseerilla on luontainen ja vahva pelastusvaisto sekä erinomainen uimataito. Rotua pidetään myös erittäin herkkävaistoisena. Omaan perheeseensä se kiintyy syvästi ja sitä pidetään hyvin lapsirakkaana rotuna.
Landseer on myös mukava kaveri harrastuskoiraksi jälkeen, tokoon, hakuun jne. Ja niitä on alkanut näkyä hiukan enemmän näidenkin harrastusten parissa. Landseerin keskittymiskyky vaatii työtä, joten kärsivällisyyttä tarvitaan.


title: Landseer

text:
Newfoundlandinkoirapentueissa on aina syntynyt mustavalkoisia yksilöitä, joita aluksi hyljeksyttiin.
Sir Edwin Landseer ihastui näihin koiriin, ja hänen maailmankuulujen taideteostensa ansioista landseer alkoi vähitellen kiinnostaa. Keski-Euroopassa ryhdyttiin 1900-luvun alussa jalostamaan rotua erilleen mustavalkoisesta newfoundlandinkoirasta. Kehitettiin korkearaajaisempi ja liikunnallisempi rotu vesipelastuskoiraksi, johon rotu edelleenkin hyvin soveltuu. Kasvattajien tavoitteena oli luoda mahdollisimman paljon Landseerin maalausten koirien näköisiä landseereja. Rotu virallistettiin vasta vuonna 1960.


title: CryoSat

text: CryoSat on Euroopan avaruusjärjestön (ESA) kaukokartoitussatelliitti. Alkuperäisen Cryosat-satelliitin laukaisu 8. lokakuuta 2005 Plesetskin kosmodromilta, Venäjältä, epäonnistui Rockot-kantoraketin toisen vaiheen vian vuoksi. Korvaava kopio CryoSat-2 laukaistiin Baikonurin kosmodromilta 8. huhtikuuta 2010 kello 13.57 UTC Dnepr-kantoraketilla.


title: CryoSat

text: NASAlla on samankaltainen jäätikkömissio, "ICESat (Ice, Cloud,and land Elevation Satellite)", joka laukaistiin 12. tammikuuta 2003. Se käyttää lasermittausta, joka on tarkempi kuin CryoSatin mittaus olisi ollut, eikä voi tehdä mittauksia pilvien peittämiltä alueilta.


title: CryoSat

text: Satelliitti oli ESA:n kaukokartoitusohjelman "Earth Watch"-satelliiteista pienempään eli "Opportunity"-luokkaan kuuluva. Sen toteutus maksoi alle 136 miljoonaa euroa, josta satelliitin rakentaminen maksoi 70 miljoonaa euroa. Kantoraketti maksaa noin 14 miljoonaa euroa. Lopun piti kulua tekniseen suunnitteluun, lennonjohtoon ja satelliitin datan käsittelyyn satelliitin kolmen toimintavuoden aikana.


title: CryoSat

text: Satelliitin valmisti monikansallinen eurooppalainen EADS Astrium-yhtiö. Suomalainen Patria valmisti sen sähkötehon jakoyksikön, joka on samaa sarjaa kuin yhtiön ESAn Mars Express, Rosetta ja Venus Express-luotaimiin valmistamat.


title: CryoSat

text: Satelliitin massa on 684 kg, josta 37 kg ajoainetta satelliitin asennonsäätöön. Satelliitin rungon koko on 4,60 m x 2,34 m x 2,20 m. Sen aurinkokennot on asennettu satelliitin rungon päälle eikä erillisiin aurinkopaneleihin. Yksi GaAs-kennoilla pinnoitettu paneli tuottaa 800 W, kun aurinko valaisee sen kohtisuoraan.


title: CryoSat

text:
CryoSatin piti olla kolmivuotinen tutka-altimetriamissio, jossa tutkitaan pohjoisen pallonpuoliskon meri- ja mannerjäätä. Sen piti mitata pääasiassa merijään paksuutta ja etsii merkkejä napajään vähenemisestä, jonka olisi mahdollisen ilmaston ja meren lämpenemisen seurausta. Siinä on kolme instrumenttia, joista tärkein on "SAR Interferometric Radar Altimeter" (SIRAL) -mikroaaltotutka. Tarkka radankorkeus olisi mitattu satelliitin "Doppler Orbitography and Radiopositioning Integration by Satellite" (DORIS) -paikannuslaitteella, jotka mittaavat eri maa-asemien satelliitille lähettämään radiosignaalia. Satelliitissa oli myös laserheijastin, jota käytetään mm. sen kiertoradan tarkkaan määritykseen.
CryoSatin kiertoradan korkeuden piti olla 717 km ja radan kaltevuus 92 astetta. Yhden kierroksen kesto olisi ollut 100 minuuttia.


title: CryoSat

text: CryoSat laukaistiin epäonnistuneesti saksalais-venäläisen yhteisyrityksen markkinoimalla venäläisellä Rockot-kantoraketilla. Ohjelmistollisen vian vuoksi toinen vaihe ei sammunut ajallaan siten myöskään vaiheen irrotus ei onnistunut. Kun kolmas vaihe jäi palamatta ei satelliitti saavuttanut kiertorataansa.


title: CryoSat

text: Korvaava Cryosat-2 laukaistiin Baikonurin kosmodromilta 8. huhtikuuta 2010 kello 13.57 UTC Dnepr-kantoraketilla. Se on alkuperäisen kopio ja sen toiminta alkoi 8. huhtikuuta 2010 samalla kiertoradalla kuin alun perin aiottiin.


title: Rockot

text: Rockot (venäjäksi "Rokot"; sana ei tarkoita rakettia vaan melua) on kolmivaiheinen kantoraketti. Se on vuonna 1995 perustetun saksalais-venäläisen Eurockot-yhtiön markkinoima tuote. Laukaisut tehdään etenkin Plesetskin kosmodromilta, josta voidaan tehokkaasti laukaista pieniä satelliitteja matalille polaariradoille.


title: Rockot

text: Laukaisun hinta on tiettävästi vain noin 10 miljoonaa Yhdysvaltain dollaria.


title: Rockot

text: Raketilla voidaan kuljettaa 2000 kg hyötykuorma 500 km korkealle radalle.


title: Rockot

text: Rockot on muunnettu Neuvostoliiton mannertenvälisestä ballistisesta ohjuksesta UR-100N eli RS-18 (NATO-koodi SS-19 Stiletto) lisäämällä siihen kolmas rakettivaihe (Briz-M tai Breeze-KM). SS-19-ohjuksella on 150 laukaisun historia.


title: Rockot

text: Rockot-laukaisut


title: Meteosat Second Generation

text: Meteosat Second Generation eli "MSG" on Euroopan sääsatelliittijärjestön eli EUMETSATin toisen sukupolven sääsatelliitti.


title: Meteosat Second Generation

text:
Satelliitin massa on 2 000 kg, josta sen neljä instrumenttia painaa 1 000 kg.
__notoc__


title: Meteosat Second Generation

text: MSG-1 oli Euroopan avaruusjärjestön ja EUMETSATin yhdessä kehittämä satelliitti.


title: Meteosat Second Generation

text: "MSG-1" laukaistiin 28. elokuuta 2003 Ariane 5-kantoraketilla Guyanan avaruuskeskusesta.


title: Meteosat Second Generation

text: MSG-1-satelliitti toimii geostationaarisella radalla paikalla 3.5°W ja jonka inklinaatio on 0.71°


title: Meteosat Second Generation

text: METOPin toinen kappale on EUMETSATin tilaama. "MSG-2" laukaistiin 21. joulukuuta 2005 Ariane 5-kantoraketilla intialaisen tietoliikennesatelliitin kanssa.


title: Meteosat Second Generation

text: MSG-2 satelliitti toimi geostationaarisella radalla testipaikalla 6.57-6.61°E ja jonka inklinaatio oli 1.61°. MSG-2 siirrettiin lopulliselle paikalle (0°E) heinäkuun lopulla ja otettiin käyttöön 1. elokuuta 2006.


title: Meteosat Second Generation

text: MSG-3 laukaistaneen vuonna 2012. MSG-4 laukaistaneen vuoden 2014 alkupuolella. Näidenkin laukaisut toteuttaa Arianespace.


title: Ho Tši Minh

text: Ho Tši Minh (, tunnetaan myös nimellä ) (19. toukokuuta 1890 – 2. syyskuuta 1969) oli vietnamilainen nationalistinen marxilais-leninistinen kommunistijohtaja ja vallankumouksellinen, pääministeri (1945–1955) ja Pohjois-Vietnamin presidentti (1945–1969).


title: Ho Tši Minh

text: Nguyễn Sinh Cung syntyi vuonna 1890 Nghệ Anin maakunnassa, Hoàng Trùn kylässä Pohjois-Vietnamissa. Holla oli kolme sisarusta: vanhin sisko Bạch Liên oli töissä Ranskan armeijassa, isoveli Nguyen Sinh Khiêm oli lääkäri ja nuorin veli Nguyen Sinh Nhuận kuoli lapsena. Kungfutselaisen perinteen mukaan Ho sai nimensä Nguyễn Tất Thànhin 10-vuotiaana. Hänen isänsä Nguyen Sinh Sac oli kungfutselais-oppinut. Nuorena Ho oli mukana nationalistisissa antiranskalaisissa liikkeissä. Toisin kun isänsä, Ho sai Huến lyseossa ranskalaisen koulutuksen.


title: Ho Tši Minh

text: Ho opiskeli lyseossa Huessa, kunnes lähti 5. kesäkuuta 1911 Vietnamista ranskalaisella höyrylaivalla toimien laivan keittiöapulaisena, ja saapui Marseilleen. Ho Tši Minh yritti päästä töihin Ranskan siirtomaahallinnolliseen kouluun tuloksetta. Ranskassa ollessaan Ho työskenteli siivoojana, tarjoilijana ja elokuvateatterin lipuntarkastajana. Vapaa-aikana Ho kävi muun muassa kirjastoissa lueskelemassa historiaa ja sanomalehtiä. Ranskassa Ho oppi puhumaan sujuvasti ranskan kieltä. Hän oli itseoppinut intellektuelli.


title: Ho Tši Minh

text: Vuonna 1912 ollessaan kokin apulainen laivassa Ho matkusti Yhdysvaltoihin. Vuosina 1912–1913 Ho asui New Yorkin Harlemissa ja Bostonissa, jossa hän työskenteli "Park House Hotelin" leipomossa. Vuosina 1917–1918 Ho työskenteli palvelijana varakkaassa perheessä Brooklynissa. Yhdysvalloissa ollessaan Ho tutustui korealaisiin nationalisteihin, joiden kanssa hän tutustui kommunismiin.


title: Ho Tši Minh

text: Vuosina 1913 ja 1919 Ho asui Lontoossa, jossa hän työskenteli kokkina Drayton Court Hotelissa. Hon työ oli leipoa piiraita kuuluisan ranskalaisen leipurin Auguste Escoffierien johdolla Carlton Hotelissa.


title: Ho Tši Minh

text: Vuosina 1919–1923 Ho asui Ranskassa, missä hän tutustui kommunismiin paremmin ranskalaisen sosialistipoliitikko Marcel Cachinin johdolla. Ho saapui Pariisiin Lontoosta vuonna 1917. Ensimmäisen maailmansodan aikana Ho kirjoitteli lehteen nimellä Nguyễn Ái Quốc. Ho vaati ihmisoikeuksia ja hallinnollisia oikeuksia Ranskan Indokiinalle Versailles’n rauhan neuvotteluiden aikana, mutta hänestä ei välitetty. Hän jopa vetosi Yhdysvaltojen presidentti Woodrow Wilsoniin, jotta tämä ajaisi Ranskan pois Vietnamista, mutta hänen toivomuksiaan ei huomioitu.


title: Ho Tši Minh

text: Vuonna 1921 Ho oli perustamassa Ranskan kommunistista puoluetta ja oli Moskovan kominternin Aasian edustajia. Kominternissa hän esitteli sotatoimia imperialistisia siirtomaaherroja vastaan. Kominternissa Ho vaihtoi nimensä Nguyen Tat Thanhista Ho Tši Minhiksi, "Valontuojaksi".


title: Ho Tši Minh

text: Vuonna 1923 Ho muutti Pariisista Moskovaan jossa oli pysyvästi kominternissä ja otti osaa viidenteen kominternin kokoukseen kesäkuussa vuonna 1924 ennen kuin muutti Kantoniin, Kiinaan marraskuussa 1924.


title: Ho Tši Minh

text: Vuosina 1925–1926 Ho luennoi erilaisissa työväen laitoksissa ja kamppaili Indokiinan vallankumouksen puolesta. Ho saapui Moskovaan huhtikuussa 1927 ja vietti kesän Krimillä tuberkuloosiparantolassa ennen kuin muutti Pariisiin marraskuussa. Ho palasi Aasiaan Brysselin, Berliinin, Sveitsin, Italian ja Bangkokin kautta. Thaimaassa ollessaan Ho asui Nachokin kylässä vuoteen 1929 ennen kuin muutti Hongkongiin ja Shanghaihin. Kesäkuussa vuonna 1931 hänet pidätettiin ja oli Britannian viranomaisten kuulusteltavana ja pidätettynä vuoteen 1933. Ho muutti Neuvostoliittoon hoitamaan tuberkuloosiaan. Vuonna 1938 Ho muutti takaisin Kiinaan avustamaan kiinalaisia kommunisteja.


title: Ho Tši Minh

text: Vuonna 1941 Ho palasi Vietnamiin ja perusti Việt Minh -itsenäisyysliikkeen. Toisen maailmansodan aikana Việt Minh järjesti terrori-iskuja Vichyn hallitusta ja japanilaismiehittäjiä vastaan. Ollessaan Kiinassa kuomintanghallitus pidätätti hänet Tšiang Kai-šekin johdolla. Hänet vapautettiin vuonna 1943, minkä jälkeen palasi Vietnamiin.


title: Ho Tši Minh

text: Vuonna 1945 Japani oli antautunut ja vetäytynyt Vietnamista. Hosta tuli Vietnamin väliaikaisen hallituksen puhemies ja julisti maansa itsenäiseksi Vietnamin demokraattisen tasavallan nimissä. Hän pakotti keisari Bảo Đạin luopumaan kruunusta. Itsenäisyysjulistusta ei tunnustettu länsimaissa. Ho vetosi Yhdysvaltoihin mutta presidentti Harry Truman ei edes vaivautunut lukemaan tämän kirjeitä. Väliaikaisen hallituksen sisällä syntyi väkivaltaan johtaneita erimielisyyksiä: Perustuslaillisen puoluejohtajan Ngo Dinh Khoin ja muita muita surmattiin, muun muassa trotskilaisia sekä anti-stalinistisia kommunisteja.


title: Ho Tši Minh

text: Kun keisari Bảo Đại oli luopunut vallasta 2. syyskuuta 1945, Ho julisti Vietnamin itsenäiseksi. Ranskan siirtomaa-armeija pyrki estämään Vietnamin itsenäistymisen väkivalloin, käytiin kiivaita taisteluita. Ranskan joukkoja johti brittikenraali Sir Douglas Gracey. 24. syyskuuta Việt Minhin johtajat julistivat yleislakon.


title: Ho Tši Minh

text: Vuonna 1946 Ho matkusti ulkomaille saadakseen tunnustuksen maansa itsenäisyydelle. Poliittiset puolueet kiellettiin, jolla vaiennettiin länsimielinen oppositio. Noin 25 000 ei-kommunistista nationalistia vangittiin ja 6 000 pakeni maasta. Tuhansia kommunistien poliittisia vastustajia tapettiin.


title: Ho Tši Minh

text: Politiikan tutkija R. J. Rummel on arvioinut, että kuolemanleireillä teloitettiin 24 000 ihmistä vuosina 1945–1956. Vietnamin maanomistusolojen asiantuntija Lam Thanh Liem puolestaan on arvioinut, että Hon maareformin yhteydessä teloitettiin 120 000 – 200 000 ihmistä. Eräiden lähteiden mukaan 30 % teloitetuista "maanomistajista" oli kommunistisen puolueen jäseniä. Maanomistajiksi luokiteltiin 5,68 % väestöstä, ja suurin osa koki teloitusta lievemmän rangaistuksen. Aikalaislähteiden mukaan Hon vastustajat murhattiin kolmella tavalla: heidät ammuttiin, heidän päänsä leikattiin irti tai heidät hakattiin kuoliaiksi. Hon politiikan kuolonuhrien määrää lisäsi se, että hänen vastustajiensa perheenjäsenet näännytettiin nälkään. Hoang Van Chin arvion mukaan kaikkiaan 500 000 pohjoisvietnamilaista sai surmansa Hon politiikan seurauksena.


title: Ho Tši Minh

text: Vuoden 1945 syyskuussa 200 000 lännen puolella olevaa nationalististä kiinalaista saapui Hanoihin. Kiinalaisen kenraali Lu Hanin kanssa tehdyssä sopimuksessa Ho lupasi lakkauttaa kommunistisen puoleen, järjestää vaalit ja perustaa koalitiohallituksen. Kun Tšiang Kai-šek neuvotteli Shanghaissa ranskalaisten kanssa Vietnamin tilanteesta, Hon oli pakko kirjoittaa liittosopimus Ranskan kanssa 6. maaliskuuta 1946. Sen mukaan Vietnamista tulisi itsehallinnollinen alue ja liittyisi Indokiinalaiseen federaatioon, joka oli liitossa Ranskan kanssa. Tämä Ranskan kolonialismia tukeva sopimus raukesi pian. Sen tarkoituksena oli saada nationalistiset kiinalaiset pois Vietnamista. Tämän jälkeen vietnamilaisten taistelut ranskalaisia miehittäjiä vastaan alkoivat.


title: Ho Tši Minh

text: Helmikuussa vuonna 1950 Ho tapasi Stalinin ja Mao Zedongin Moskovassa, samaan aikaan kun Neuvostoliitto tunnusti maan itsenäisyyden. Miehet sopivat, että Kiinalla on vastuu kouluttaa Việt Minhiä, mutta Stalinin johtama Neuvostoliitto toimisi rahoittajana. Elokuussa koulutettiin noin 60 000–70 000 vietminhiläistä, jotka alkoivat taistella Ranskaa vastaan ensimmäisessä Indokiinan sodassa. Điện Biên Phủn taistelussa vuonna 1954 ranskalaiset laskuvarjojääkärit voitettiin ja maa pystyi itsenäistymään.


title: Ho Tši Minh

text: Geneven konferenssissa 8. toukokuuta – 21. heinäkuuta 1954 Vietnam jaettiin kahtia 17. leveyspiirin kohdalta. Yhdysvallat asettui aggressiivisesti tukemaan Saigonin hallitusta. Sissisota Vietnamin yhtenäisyyden saavuttamiseksi laajeni etelässä ja johti uuteen sotaan. Sissiliikettä organisoi Việt Minhin perillinen, pohjoisen tukema Kansallinen vapautusarmeija ("Front National de Libération du Vietnam"), joka tunnetaan paremmin nimellä Vietkong. Sopimuksessa oli määritelty, että järjestettäisiin yhteiset vaalit, jossa vietnamilaiset äänestäisivät maan kohtalosta. Vaaleja ei kuitenkaan järjestetty vuonna 1956, jolloin ne oli alun perin suunniteltu järjestettävän. Ho päätti aloittaa sodan Yhdysvaltojen tukemaa Etelä-Vietnamia vastaan. Hon avuksi tuli Kiina ja Neuvostoliitto. Kun vaaleja ei järjestetty, Ho päätti julistaa maansa sosialistiseksi heti Geneven sopimuksen lakkauttamisen jälkeen. Noin 900 000-1 000 000 vietnamilaista, lähinnä katolilaisia, pakeni Etelä-Vietnamiin. Ho alkoi toteuttaa kommunistisia oppeja maassa Stalinin ja Maon toiveesta. Maareformi ajettiin läpi, minkä aikana tuhansia maanomistajia teloitettiin ja noin miljoona vietnamilaista pakeni maastaan. Vuonna 1964 pohjoisvietnamilaiset joukot marssivat puolueettomaan Laosiin, josta he alkoivat operoida sotatoimia etelävietnamilaisia vastaan. 1960-luvulla noin 320 000 kiinalaista vapaaehtoista sotilasta saapui Vietnamiin auttaakseen maata rakentamaan infrastruktuuria ja avustamaan armeijaa.


title: Ho Tši Minh

text: Ho Tši Minh kuoli 2. syyskuuta 1969 Hanoissa sydänkohtaukseen 79-vuotiaana Vietnamin sodan aikana. Hänen toivomuksenaan oli tulla tuhkatuksi, mutta hänen ruumiinsa balsamoitiin ja pantiin Leninin mausoleumin mallin mukaan graniittiseen mausoleumiin Hanoihin. Presidenttiytensä aikana Hồ Chí Minhin ympärille muodostui vahva henkilökultti, joka vahvistui hänen kuoltuaan vuonna 1969. Ho on ollut hyvin suosittu vietnamilaisten keskuudessa. Vuonna 1999 Times-lehti nimesi Hon 1900-luvun sadan vaikutusvaltaisimman ihmisen joukkoon.


title: Ho Tši Minh

text: Kun maa yhdistettiin 1975, kommunistit nimesivät Saigonin uudelleen johtajansa Ho Tši Minhin mukaan Hồ Chí Minhin kaupungiksi.


title: Hồ Chí Minhin kaupunki

text: Hồ Chí Minh () on Vietnamin suurin kaupunki – sen väkiluku on noin 12,8 miljoonaa. Kaupunki oli Etelä-Vietnamin pääkaupunki 1954–1976, jolloin se tunnettiin nimellä Saigon (, nykyään epävirallisesti käytössä rinnakkaisnimenä).


title: Hồ Chí Minhin kaupunki

text: Hồ Chí Minh on eteläisen Vietnamin taloudellinen ja teollinen keskus sekä tärkein satamakaupunki. Siellä on muun muassa elintarvike-, panimo-, tekstiili-, ajoneuvo- ja kemianteollisuutta sekä yliopisto ja Tan Son Nhatin kansainvälinen lentoasema. Kaupungin keskusta on osittain länsimaiseen tyyliin rakennettu, ja lisäksi erityisesti Cholonin kaupunginosaan on muodostunut kiinalainen väestönosa.


title: Hồ Chí Minhin kaupunki

text: Hồ Chí Minh sijaitsee Saigonjoen suiston länsirannalla Etelä-Vietnamissa noin 50 kilometrin päässä Etelä-Kiinan merestä.


title: Hồ Chí Minhin kaupunki

text: Hồ Chí Minh on samalla hallinnollisella tasolla kuin Vietnamin provinssit. Kaupunki jaetaan 22 hallinnolliseen alueeseen, joista viisi on haja-asutusaluetta ja joista vain viidellä keskeisellä alueella on oma nimensä. Hoa Binhin puisto on kaupungin keskeisin punaisten lyhtyjen alue.


title: Hồ Chí Minhin kaupunki

text: Saigon oli alun perin pieni kalastajakylä, joka sijaitsi samannimisen joen soisella suistoalueella. Sen asukkaat olivat todennäköisesti khmerejä ennen vietnamilaisten saapumista. Nguyễn Hữu Cảnh perusti kaupunkiin hallinnon vuonna 1698. Ranska teki Vietnamista oman siirtokuntansa 1800-luvun puolivälissä, kunnes vuonna 1954 kommunistinen Việt Minh löi ranskalaiset Điện Biên Phủn taistelussa. Ranska ei suostunut kuitenkaan luovuttamaan valtaa kommunisteille, vaan antoi tukensa keisari Bảo Đạille, joka teki Saigonista pääkaupunkinsa. Kun Vietnam jaettiin virallisesti kahtia, piti Etelä-Vietnam presidentti Ngô Đình Diệmin johdolla kaupungin pääkaupunkinaan.


title: Hồ Chí Minhin kaupunki

text: Vietnamin sodan lopputuloksena 1975 Pohjois-Vietnamin armeija liittolaisineen sai pahoja tuhoja kärsineen kaupungin haltuunsa. Yhdysvalloissa tapahtumaa kutsutaan Saigonin romahtamiseksi, Vietnamissa taas Saigonin vapauttamiseksi. Kommunistit nimesivät kaupungin uudelleen johtajansa Ho Tši Minhin mukaan vuonna 1976, kun yhdistetty Vietnamin sosialistinen tasavalta perustettiin. Epävirallista nimitystä Sài Gòn käytetään yhä puhekielessä, varsinkin ulkomailla asuvien vietnamilaisten keskuudessa. Erityisesti nimitystä käytetään kaupunginosasta numero yksi.


title: EADS Astrium Satellites

text: EADS Astrium Satellites on eurooppalainen satelliittien valmistaja. Julkisuudessa Astrium-nimellä tunnettu yritys kuuluu EADS-konserniin (European Auronautic, Defence and Space Company), joka valmistaa lentokoneita, aseita ja avaruusaluksia.


title: EADS Astrium Satellites

text: EADS Astrium Satellites valmistaa avaruusaluksia avaruustieteen, kaukokartoituksen, navigaation ja satelliittitietoliikenteen tarpeisiin.


title: EADS Astrium Satellites

text: EADS Astrium Satellites yhtiössä työskentelee noin 6 000 työntekijää yhdeksässä paikassa Englannissa, Ranskassa, Saksassa ja Espanjassa (tilanne tammikuussa 2004, joka oli likiman muuttumaton vuoden 2007 alussa).


title: EADS Astrium Satellites

text: EADS Astrium Satellites toimitusjohtaja on ranskalainen Antoine Bouvier.


title: EADS Astrium Satellites

text: EADS Astrium perustettiin vuonna 2003, jolloin Astrium nimettiin uudelleen EADS Astriumiksi. Aiemman Astriumin vähemmistöosakas, englantilainen BAE Systems, myi 25 prosentin osuutensa EADS-yhtiölle. Astrium perustettiin vuonna 2000, kun Matra Marconi Space (Ranska, Englanti), DaimlerChrysler Aerospace AG:n avaruusdivisioona ja Computadores Redes e Ingenerio SA (CRISA, Espanja) fuusioituivat. Espanjalainen CASA Espacio tuli osaksi EADS Astriumia vuoden 2004 alusta. Astrium on jakautunut eri maissa rekisteröidyiksi osakeyhtiöiksi: Astrium GmbH toimii Saksassa (entinen Dornierin satelliittitehdas Friedrichhafenissa), Astrium SAS toimii Ranskassa (Toulouse, entinen Matran satelliittitehdas) ja Astrium Ltd toimii Englannissa (entinen Marconin satelliittitehdas).


title: EADS Astrium Satellites

text: EADS Astrium Satellites on EADS Astriumin keskeinen osa, ja sen muut osat ovat EADS Astrium Space Transportation (kantoraketit, ISS-avaruusaseman moduulit) ja EADS Astrium Services.


title: EADS Astrium Satellites

text: Astrium vähensi vuonna 2011 tuhat työntekijää ja alihankkijoita tuhannen työntekijän verran perustellen vähennystarvetta vuosittaisten kustannusten pienentämisellä 400 miljoonalla eurolla.


title: EADS Astrium Satellites

text: Astriumin yritysostoja ja Astriumin perustamia tytäryhtiöitä:


title: EADS Astrium Satellites

text: Kesällä 2010 Astrium solmi 55 miljoonan euron arvoisen sopimuksen Vietnamin kanssa. Astrium kehittää Vietnamille kaukokartoitussatelliitin, joka kootaan Ranskassa. Vuonna 2013 laukaistavan VNREDSat-1-satelliitin kehitykseen ja valmistukseen osallistuu Toulousessa 15 vietnamilaista insinööriä.


title: Venus Express

text: Venus Express on Euroopan avaruusjärjestön ensimmäinen Venus-luotain. Luotain laukaistiin marraskuussa 2005. Missio päättyi 30. syyskuuta 2015.


title: Venus Express

text: Idea Venus-luotaimesta syntyi vuonna 2001, jolloin tavoitteena oli toteuttaa luotain Mars Expressin satelliittirungolle.


title: Venus Express

text: Suurin ero Venus ja Mars Expressin välillä on Venus-luotaimen lämpösuunnittelussa, tietoliikennejärjestelmässä ja tehojärjestelmässä johtuen Marsin ja Venuksen erilaisista kiertoradoista. Venus on kaksi kertaa lähempänä Aurinkoa kuin Mars – siten Auringon lämmittävä vaikutus on nelinkertainen, kuten myös sähkötehon tuotanto aurinkopaneeleilla. Italialainen Alenia Spazio suunnitteli ja valmisti luotaimen. Patria on suunnitellut ja valmistanut luotaimen tehonsäätöjärjestelmän Tampereella.Luotain laukaistiin 9. marraskuuta 2005 klo 05.33 Suomen aikaa Baikonurin kosmodromilta. Kantorakettina oli Sojuz-Fregat.


title: Venus Express

text: Luotain laukaistiin suoraan kohti Venusta, ja lennon aikana tarvittiin vain yksi radankorjaustoimenpide. Lento Venukseen kesti 150 vuorokautta. Venus Express jarrutti rakettimoottorillaan saavuttaakseen Venuksen kiertoradan. Luotain saavutti Venuksen kiertoradan 11. huhtikuuta 2006. Alun perin luotaimen oletettiin toimivan noin kahden Maan vuoden ajan. Sen käyttöikää jatkettiin kuitenkin useasti.


title: Venus Express

text: Luotaimen hallinta menetettiin marraskuussa 2014 aluksen pudotessa syvemmälle kaasukehään. Tehtävä päättyi vuonna 2015.


title: Venus Express

text: Venus Express tutki Venuksen kaasukehää ja pilviä sekä mittasi Venuksen pintaa.


title: Venus Express

text: Venus Expressin mittalaitteita ei suunniteltu tekemään havaintoja kaasukehän sisässä. Lennon loppuvaiheessa luotaimen ollessa Venuksen kaasukehässä voitiin kuitenkin havainnoida kaasukehää luotaimen kiihtyvyysantureiden avulla, kun kaasukehä ilmajarrutti luotainta.


title: Venus Express

text: Luotainta käytetään myös elämän etsimiseen Maasta. Tarkoituksena on selvittää, miten Maan kokoisia planeettoja kannattaa elämää etsittäessä havaita; kun tiedetään, mitä etsiä, on helpompi kehittää menetelmiä. Luotaimen ottamissa kuvissa Maa on alle yhden pikselin kokoinen, jolloin minkäänlaiset rakenteet eivät erotu. Kuvista on löydetty esimerkiksi elämälle tärkeiden veden ja hapen spektriviivat mutta ei vielä varmoja todisteita elämästä Maapallolla.


title: Rosetta

text: Rosetta on Euroopan avaruusjärjestön (ESA) miehittämätön komeettaluotain. Se laukaistiin 2. maaliskuuta 2004 kello 7.17 (UTC). Luotaimen tavoitteena on tutkia komeetta 67P/Tšurjumov–Gerasimenkoa, jonka se saavutti vuonna 2014. Missioon kuului avaruusluotain ja Philae-laskeutuja.


title: Rosetta

text: Luotain on nimetty egyptiläisen Rosettan kiven, jonka avulla ratkaistiin hieroglyfikirjoitus, mukaan. Rosetta-luotaimen toivotaan antavan uutta tietoa aurinkokunnan tilasta ennen planeettojen muodostumista.


title: Rosetta

text: Laskeutuja on saanut nimen Niilin Philae-saaren mukaan. Tuolta saarelta löytyi obeliski, jonka monikielisen tekstin avulla Rosettan kivi pystyttiin kääntämään.


title: Rosetta

text: Rosetta kiersi ja tutki kohdekomeettaansa 789 Maan vuorokauden ajan. Tehtävänsä päätteeksi luotain ohjattiin törmäämään komeettaan. Yhteys Rosettaan menetettiin suunnitellusti 30. syyskuuta 2016 kello 11.19 (UTC).


title: Rosetta

text: 1980-luvulla Halleyn komeetan ohilento aiheutti paljon kohua. Useat avaruusluotaimet lensivät komeetan ohi pyrkien tutkimaan sitä. Tällaisia olivat mm. NASAn ICE, Neuvostoliiton Vegaja ESAn Giotto. Niille kaivattiin jatkoa.


title: Rosetta

text: NASA ja ESA aloittivat yhteisten komeettamissioiden suunnittelun. NASA veti Comet Rendezvous Asteroid Flyby (CRAF) -lentoa, ja ESA johti sitä seuraavaa Comet Nucleus Sample Return (CNSR) -lentoa. Molempien piti perustua Mariner Mark II -satelliittirunkoon. CRAF oli Cassinin sisaralus, ja kun Cassinin kustannukset nousivat vuonna 1992 liian suuriksi, NASA peruutti CRAF-mission. ESA pyrki tämän jälkeen toimimaan itsenäisesti. Vuoteen 1993 mennessä ESAkin totesi näyteenhaun komeetalta Maahan liian kalliiksi. Tämän jälkeen ESAn missiosta tuli CRAFin kaltainen, ohilentoon yhdistettiin kuitenkin laskeutuminen pinnalle.


title: Rosetta

text: Rosetta oli alun perin tarkoitus laukaista 12. tammikuuta 2003 kohtaamaan komeetta 46P/Wirtanen vuonna 2011. Ariane 5:n laukaisu epäonnistui 11. joulukuuta 2002, ja siksi Rosettaa ei uskallettu laukaista vuoden 2003 alussa. Tämän takia komeetan uudeksi kohteeksi piti valita komeetta 67P/Tšurjumov–Gerasimenkon, joka saavutettaisiin vuonna 2014.


title: Rosetta

text:
Suomalainen Patria on suunnitellut ja rakentanut Rosettan runkorakenteen (alumiinihunajakennorakenne) sekä sen sähkötehon jakelun laitteita. Ilmatieteen laitos on rakentanut osia Rosettan ja sen laskeutujan instrumenteista. Luotaimessa niistä ovat COSIMA (Cometary Secondary Ion Mass Analyzer), MIP (Mutual Impedance Probe), LAP (Langmuir Probe) ja ICA (Ion Composition Analyzer). Laskeutujaan Ilmatieteen laitos toimitti veden etsintään käytettävän PP-laitteen (Permittivity Probe), massamuistin (CDMS/MEM) laskeutujan tietokoneyksikköön sekä maatukilaitteistot COSIMAlle ja MIP:lle.Mittalaitteet niiden tutkimuskohteiden mukaan.
Tampereen teknillisen yliopiston professori Mikko Kaasalaisen johtama tutkimusryhmä onnistui kartoittamaan matemaattisen mallin avulla Šteinsin pimeän puolen.


title: Vuoden 1976 kesäolympialaisten mitalitaulukko

text: Vuoden 1976 kesäolympialaisissa oli ohjelmassa 198 kilpailutapahtumaa. Mitalitaulukon ensimmäinen oli Neuvostoliitto.


title: Vuoden 1896 kesäolympialaisten mitalitaulukko

text: Vuoden 1896 kesäolympialaisissa jaettiin nykyisen laskutavan mukaan 43 kultamitalia eri olympiakilpailujen voittajille. Kultamitaleita ei kuitenkaan vuonna 1896 jaettu, vaan olympiavoittajat palkittiin hopeamitalilla, oliivipuun oksalla ja diplomilla. Toiseksi tullut palkittiin kuparimitalilla, laakerinoksalla ja diplomilla. Kolmanneksi tulleelle ei jaettu palkintoja. Mitaleissa oli kuvattuna Ateenan Akropolis ja toisella puolella oli kuvattu Zeus, joka piti kädessään maapalloa.


text: Kansainvälinen olympiakomitea ei julkaise olympiakilpailuista virallisia mitalitaulukoita, joten taulukot eivät ole virallisia rankingtaulukoita. Varhaisimpien olympiakilpailujen mitalitaulukot on laadittu myöhemmin helpottamaan vertailua myöhempiin olympiakisoihin. Taulukot on laskettu nykyisen laskutavan mukaan, siten että ensimmäinen olisi ansainnut kultamitalin, toinen hopeaa ja kolmas pronssia.


text: Vuoden 1896 olympialaisiin osallistui 14 maata ja lisäksi mukana oli sekajoukkue, joka koostui useamman kuin yhden maan urheilijoista. Mitaleille pääsi nykyisen laskutavan mukaan 10 maata, sekä sekajoukkue.


title: Paschalis II

text: Paavi Paschalis II (k. 21. tammikuuta 1118) oli paavina 13. elokuuta 1099 – 21. tammikuuta 1118. Hänen syntymänimensä oli Ranerius, ja hän oli syntynyt Bledassa, Forlìn lähellä. Paavi Gregorius VII teki hänestä San Clementen kardinaalipiispan.


title: Paschalis II

text: Paschalis II jatkoi Gregorius VII:n linjaa investituurariidassa Pyhän saksalais-roomalaisen keisarikunnan keisaria vastaan, mutta ei yhtä menestyksekkäästi. Vuonna 1104 Paschalis onnistui kääntämään keisarin toisen pojan isäänsä vastaan, mutta sai pian huomata, että keisari Henrik V piti investituuraoikeudestaan voimakkaammin kiinni kuin Henrik IV. Tammikuussa 1106 Mainzin valtiopäivät kutsuivat Paschalin vieraaksi Saksaan asian ratkaisemista varten, mutta lokakuussa paavi uudisti tuomion maallikkoinvestituuralle Guastallan kirkolliskokouksessa.


title: Paschalis II

text: Samana vuonna hän päätti investituurariidan Englannissa, jossa Canterburyn piispa Anselmi oli taistellut Englannin kuningas Henrik I:stä vastaan. Paavi pidätti itsellään oikeuden myöntää kuninkaalle maallisen vallan merkiksi sormuksen ja sauvan, mutta tunnusti kuninkaan oikeuden valita henkilöt kirkon virkoihin


title: Paschalis II

text: Vuoden 1106 lopulla Paschalis lähti Ranskaan välittämään kuningas Filip I:n ja prinssi Ludvigin välistä kiistaa, mutta palasi Italiaan syyskuussa 1107, kun hänen neuvottelunsa olivat tuloksettomia. Kun Henrik V lähestyi armeijoineen Italiaa tullakseen kruunatuksi keisariksi, Paschalis suostui helmikuussa 1111 sopimukseen, jonka mukaan kirkon piti luovuttaa keisarikunnalle kaikki omaisuus, jonka se oli saanut keisarikunnalta tai Italian kuningaskunnalta Kaarle Suuren jälkeen ja jonka mukaan Henrik luopuisi maallikkoinvestituurasta. Kruunajaisia valmisteltiin tapahtuvaksi 12. helmikuuta 1111, mutta Rooman asukkaat nousivat kapinaan sopimusta vastaan, ja Henrik vetäytyi ja otti mukaansa paavin ja kuurian.


title: Paschalis II

text: 61 päivän vankeuden jälkeen Paschalis taipui ja myönsi keisarille investituuraoikeuden. Henrik kruunattiin 13. toukokuuta ja saatuaan lupauksen siitä, että tapahtumat eivät johtaisi kostotoimenpiteisiin, hän vetäytyi Alppien taakse. Gregoriaanisen reformin kannattajat nousivat kuitenkin vastarintaan: kirkolliskokous Lateraanissa maaliskuussa 1112 mitätöi väkivalloin tehdyt myönnytykset, ja lokakuussa Wienissä pidetty kirkolliskokous julisti keisarin pannaan.


title: Paschalis II

text: Paavinkauden loppupuolella ongelmat Englannissa alkoivat uudelleen. Paschalis valitti, että ilman hänen suostumustaan pidettiin kirkolliskokouksia ja piispoja siirrettiin toisiin hiippakuntiin, ja uhkasi Henrik I:stä kirkonkirouksella. Kreivitär Matilda luovutti vuonna 1115 kuollessaan kaikki maansa kirkolle, jolloin keisari välittömästi vaati niitä itselleen ja pakotti Paschalin pakenemaan Roomasta. Paschalis palasi vasta vuonna 1118, kun keisari oli vetäytynyt, mutta kuoli vain parin päivän päästä 21. tammikuuta 1118.


title: Vuoden 1900 kesäolympialaisten mitalitaulukko

text: Vuoden 1900 kesäolympialaisissa menestynein maa oli isäntämaa Ranska. KOK ei julkaise virallisia olympiamitalitaulukoita, vaan virallisia ovat ainoastaan kilpailujen tulokset, joiden mukaan eri maiden saavuttamat mitalit on laskettu. Eri lähteiden välillä on mitalitaulukoissa poikkeamaa laskutavasta riippuen.


title: Nina Hagen

text: Nina Catharina Hagen (s. 11. maaliskuuta 1955, Itä-Berliini, Saksan demokraattinen tasavalta) on saksalainen punk-laulaja. Hagenin ääniala on laaja, neljä oktaavia, ja ulottu hyvin matalista äänistä oopperakorkeuksiin. Myös tietty hillittömyys on tyypillistä Hagenin vokalisaatiolle: korkeuden vaihtelun lisäksi hän kirkuu, rääkyy, huutaa ja murisee. Hagen myös liikkuu sujuvasti eri genrejen välillä punkista poppiin, oopperaan ja swingiin.


title: Nina Hagen

text: Nina Hagenin vanhemmat ovat Hans Oliva-Hagen ja käsikirjoittaja-näyttelijä Eva-Maria Hagen. Myös Eva-Maria Hagen laulaa, ja hän on esiintynyt jopa duettona tyttärensä kanssa. Oopperalaulua Nina Hagen sanoo oppineensa äidiltään 9-vuotiaana. Vanhemmat erosivat, kun Nina oli 4-vuotias. Hagenin äiti avioitui uudestaan, kun Nina oli 11-vuotias. Äidin uusi puoliso Wolf Biermann on myös Nina Hagenin ottoisä. Nina keskeytti koulunsa 16-vuotiaana ja matkusti Puolaan, jossa hän alkoi laulajaksi. Saksaan palattuaan Hagen liittyi coverbändiin nimeltä Fritzens Dampferband. Hagen pyrki teatterikouluun vuonna 1972, mutta ei päässyt sisään – mahdollisesti siksi, että hänen isäpuolensa Biermann avoimesti kritisoi Itä-Saksan hallintoa. Hän opiskeli kaksi vuotta laulua Kevyen musiikin keskusstudiossa Itä-Berliinissä ja perusti yhtyeen Automobil. Hänestä tuli yksi maan tunnetuimmista nuorista laulajista. Vuonna 1976 toisinajattelija Wolf Biermann karkotettiin Itä-Saksasta ja perhe muutti Hampuriin. Hagen muutti New Yorkiin, jossa hän asui, kun hänen ensimmäinen soololevynsä julkaistiin vuonna 1982.


title: Nina Hagen

text: Jo vuonna 1974 Nina Hagen lauloi bändissä nimeltä Automobil, jolla oli myös yksi hitti: ”Du Hast den Farbfilm Vergessen”. Näennäisesti laulu oli harmiton: nainen moittii poikaystäväänsä, kun tämä on unohtanut ottaa värifilmin mukaan lomamatkalle. Laulun verhottu viesti oli DDR:n steriilin ilmapiirin vastainen. Kun perheen isä Biermann karkotettiin länteen, Nina Hagen seurasi mukana ja lähti tutustumaan Lontooseen. Lontoossa Hagen tutustui ska- ja punk-musiikkiin, ja palasi Saksaan täynnä uusia musiikillisia ideoita. Ne tulisivat vielä olemaan keskeisiä paikallisissa musiikkipiireissä.


title: Nina Hagen

text: Vuonna 1976–77 Hagen perusti oman yhtyeen, jonka nimeksi tuli Nina Hagen Band. Yhtye julkaisi samannimisen albumin vuonna 1978. Levyllä olivat muun muassa kappaleet ”Tv-Glotzer” ja ”Auf'm Bahnhof Zoo”. Julkaisua seuranneella Euroopan kiertuella Hagen päätti jättää yhtyeen, vaikka hän oli kirjoittanut sopimuksen toisesta albumista. Lopulta toinen LP valmistui nimellä "Unbehagen" vuonna 1979, kun yhtye nauhoitti osuutensa Berliinissä ja Hagen Los Angelesissa. Levyn nimi sisältää sanaleikin: unbehagen-sana tarkoittaa epämukavaa tai harmia. Yhtye jatkoi esiintymistä myöhemmin ilman Nina Hagenia nimellä Spliff.


title: Nina Hagen

text: Hagenin julkinen esiintyminen synnytti jatkuvaa huomiota jopa enemmän kuin hänen musiikkinsa. Elokuun 9. vuonna 1979 Hagen osallistui itävaltalaiseen, iltaisin esitettävään Club 2 -talk show'hun, jossa keskustelun aiheena oli nuorisokulttuuri. Hagen hämmensi tv-katsojia, kun hän simuloi ohjelmassa suorasukaisesti erilaisia mastrubaatio-asentoja ja -liikkeitä, joissa nainen voi tuottaa itselleen seksuaalista mielihyvää. Hagenilla oli toki vaatteet yllään, mutta teko herätti silti pahennusta, ja Hagen ja toinen panelisti ajautuivat sanaharkkaan. Show'sta nousi meteli, jonka seurauksena shown juontaja joutui jättämään ohjelman.


title: Nina Hagen

text: Euroopan kiertue uuden yhtyeen kanssa 1980 peruttiin, mutta vuonna 1982 julkaistu Hagenin ensimmäinen soololevy "NunSexMonkRock", erikoinen sekoitus punkia, funkia ja oopperaa. "NunSexMonkRock" oli hittilevy ja se johti maailmankiertueeseen No Problem Orchestran kanssa. No Problem Orchestran kanssa tehdystä kiertyeestä on ilmestynyt epävirallinen levyjulkaisu "Nina Hagen & The No Problem Orchestra in Concert", jolta löytyy muun muassa opiskelija-aktivisti Rudi Dutschkesta kertova kappale ”Who Killed Rudi”. Poliittisuus kulkee perheessä: isäpuoli oli toisinajattelija ja isä vastusti natseja; isoisä kuoli keskitysleirillä. Myös myöhemmin Hagen on ottanut poliittisesti kantaa asioihin. Vuonna 1983 ilmestyi levy "Fearless", jolta lohkaistu single "New York New York" ylsi top 10 -listoille. Levyä seurasi pienehkö Euroopan kiertue, mutta kiinnostus Hageniin alkoi vähentyä. Hagenin julkisissa esiintymissä alkoi myös vilistä erikoisia näkemyksiä jumalasta, Ufoista ja eläinten oikeuksista. Nina Hagen julkaisi vuonna 1989 albumin "Nina Hagen", johon liittyi Saksan kiertue. Tässä vaiheessa Hagen asui Pariisissa tyttärensä Cosma Shivan kanssa.


title: Nina Hagen

text: Hagenin albumi "Street" ilmestyi 1991, ja levyn julkaisua seurasi jälleen Euroopan kiertue. Nina Hagenista tuli 1992 RTL plus -tv-kanavan juontaja. Vuonna 1993 hän julkaisi levyn "Revolution Ballroom" ja pari vuotta myöhemmin saksankielisen albumin "Freud Euch", joka julkaistiin englanniksi vuonna 1996 nimellä "Beehappy". Vuonna 1998 Hagen alkoi juontaa viikoittaista science fiction -ohjelmaa brittiläisellä Sci-Fi-kanavalla ja valmisteli samalla uutta Saksan kiertuetta. Seuraavana vuonna julkaistiin levy "Om Namah Shivay", jota jaettiin ainoastaan Internetin välityksellä.


title: Nina Hagen

text: Vuonna 2000 Nina Hagenin kappale ”Schön ist die Welt” päätyi EXPO 2000:n viralliseksi lauluksi. Albumi "Return of the Mother" julkaistiin 2001 ja siihen liittyen Hagen teki jälleen kerran Saksan kiertueen. Vaikka Hagen ei nykyään kansainvälisessä mittakaavassa suuri tekijä olekaan, vaikuttaa hän edelleen aktiivisesti Saksan musiikkimarkkinoilla. Hagen asuu sekä Los Angelesissa että Berliinissä. Hagen konsertoi 26. huhtikuuta 2016 Helsingin Kulttuuritalolla osana "Nina Hagen Unplugged & Band" -kiertuettaan.


title: Nina Hagen

text: Nina Hagen on esittänyt runsaasti ja usein omaperäisiä versioita muiden kappaleista. Näihin kuuluvat muun muassa The Velvet Undergroundin ”Sunday Morning” englanniksi ja saksaksi, The Beach Boysin ”Good Vibrations”, Neil Diamondin The Monkees -yhtyeelle kirjoittama """I'm a Believer""", Adamskin ja Sealin kappale ”Killer”, Depeche Moden ”Personal Jesus”, Doctor and the Medicsin tunnetuksi tekemä kappale ”Spirit in the Sky”, Elviksen ”Viva Las Vegas” tai Janis Joplinin ”Move Over”. Hagen laulaa Apocalyptican esittämällä Rammstein -coverilla ”Seemann”. Hagenin esittämiin cover-kappaleisiin kuuluu myös lukuisia biisejä, joita hän esittää livenä, mutta joita ei ole julkaistu äänityksinä. Näihin kuuluu muun muassa David Bowien ”Ziggy Stardust", The Doorsin ”Light My Fire”, The Rolling Stonesin "Satisfaction".


title: Nina Hagen

text: Vuonna 1979 Hagen esiintyi kohua herättäneessä Club 2 -talk show'ssa yhdessä alankomaalaisen poikaystävänsä, muusikko Ferdinand Karmelkin kanssa. Nina laulaa ohjelmassa Janin Joplinin kappaleen ”Move Over” sekä Nina Hagen Bandin kappaleen ”Pank”, kun taas Ferdi säestää häntä kitaralla. Suhteesta sai alkunsa Nina Hagenin tytär Cosma Shiva Hagen, joka syntyi 1981. Hagen joutui hakemaan oikeudelta lupaa tyttärensä erikoiselle nimelle. Cosma Shivan isä sortui huumeisiin ja kuoli AIDS:iin jo vuonna 1988. Cosma Shiva on näyttelijä ja malli. Hagenilla on myös poika, vuonna 1990 syntynyt Otis Hagen Chevalier, jonka isä on Franck Chevallier. Hagen on ollut kolme kertaa naimisissa. Vuonna 1987 Hagen avioitui vain 17-vuotiaan lontoolaisen muusikon kanssa. Hagen ja "Iroquios" olivat naimisissa viikon ajan. Toinen aviomies oli 15 vuotta Ninaa nuorempi David Lynn vuosina 1996–2000, kolmas 22 vuotta nuorempi Lucas Alexander Breinholm vuosina 2004–2005. Kolmas avioliitto ei päättynyt hyvissä tunnelmissa, sillä Hagen sai Breinholmilta tappouhkauksia. Lucas Alexander laulaa duettona Nina Hagenin kanssa vuonna 2003 julkaistulla levyllä "Big Band Explosion", kappaleilla ”The Lady Loves Me” ja ”Let's Call the Whole Thing Off”.


title: Nina Hagen

text: Nina Hagen on aina pukeutunut huomiota herättävästi. Sekä Jean-Paul Gaultier että Vivienne Westwood ovat suunnitelleet Hagenille vaatteita. Se johti Hagenin perustamaan oman vaatemerkin nimeltä "Mother of Punk". Nina Hagen on tehnyt äänirooleja muun muassa Tim Burtonin elokuvassa "Painajainen ennen joulua" (saksankielinen versio), Michael Schoemannin elokuvassa "Hot Dogs" ja japanilaisessa "Henkien kätkemä" -animaatiossa. Hagen on myös näytellyt useissa saksalaisissa ja ulkomaalaisissa elokuvissa.


title: Nina Hagen

text: Nina Hagen on julkaissut kolme elämäkertaa, joista yksi on käännetty suomeksi:


title: Vuoden 1904 kesäolympialaisten mitalitaulukko

text: Vuoden 1904 kesäolympialaisiin otti osaa 12 maata, joista 9 maata saavutti mitalisijoja, mukaan lukien usean maan edustajista koottu sekajoukkue. Eniten olympiavoittoja, noin 80% kaikista kultamitaleista saavuttivat isäntämaa Yhdysvaltain urheilijat.


title: Mainz

text: Mainz on Rheinland-Pfalzin osavaltion pääkaupunki läntisessä Saksassa. Vuoden 2011 väestönlaskennassa siellä oli 200 344 asukasta. Mainz sijaitsee Reinin varrella muodostaen kaksoiskaupungin joen toisella puolella Hessenissä sijaitsevan Wiesbadenin kanssa. Kaupunki on kirjapainon kehittäjän Johannes Gutenbergin ja televisiokanava ZDF:n kotikaupunki, ja siellä pidetään vuosittain karnevaalit, joihin osallistuu jopa yli miljoona ihmistä pitkienkin matkojen päästä. Kaupungilla on jalkapallojoukkue 1. FSV Mainz 05, joka nousi kaudeksi 2004-2005 Saksan pääsarjaan Bundesliigaan. Kaupungissa on yliopisto Johannes Gutenberg-Universität Mainz, jossa oli vuonna 2007 noin 34 500 opiskelijaa.


title: Mainz

text: Roomalainen kenraali Drusus perusti Mainzin edeltäjän, roomalaisen tukikohdan "castrum Moguntiacumin", vuonna 13 eaa. Moguntiacumilla oli koko Rooman valtakunnan ajan sotilaallista merkitystä sijaintinsa ansiosta. Se oli muun muassa Rooman jokilaivaston tukikohta ja maakunnan pääkaupunki. Alemannit piirittivät kaupunkia vuonna 368.


title: Mainz

text: Vuoden 406 viimeisinä päivinä germaaniset heimot käyttivät harvinaista tilaisuutta hyväkseen ja ylittivät jäätyneen joen Mainzin kohdalla ja yllättivät roomalaisten puolustuksen. Tapahtumasta kertoo Wallace Breemin historiallinen romaani "Eagle in the Snow".


title: Mainz

text: Rooman valtakunnan hajoamisen jälkeen vuonna 476 frankit saivat vuonna 496 Clovis I:n johdolla haltuunsa Länsi-Euroopan. Mainzista tuli sijaintinsa vuoksi yksi Frankkien valtakunnan keskuksista. Clovisin seuraaja Dagobert vahvisti Mainzin muureja ja perusti sinne yhden valtaistuimistaan.


title: Mainz

text: Vuonna 962 perustetussa Pyhässä saksalais-roomalaisessa keisarikunnassa Mainzin arkkipiispa oli yksi vaaliruhtinaista. Keskiajalla Mainz oli slaaveihin ja germaaneihin kohdistuneen kristillisen käännytystyön keskus. Rooman lisäksi Mainz on ainoa hiippakunta, jota kutsutaan Pyhäksi istuimeksi ("sancta sedes"), ja Mainzin arkkipiispa oli perinteisesti "primas germaniae", paavin sijaisia Alppien pohjoispuolella. Mainzin arkkipiispan erityisasema perustui siihen, että istuimen alkuperäinen haltija oli saksalaisten kristillistämisessä keskeisenä hahmona pidetty Pyhä Bonifatius. Vuonna 1244 arkkipiispa Siegfried myönsi Mainzille kaupunginoikeudet, ja siten kaupunkilaiset saivat oikeuden valita valtuuston.


title: Mainz

text: Vuonna 1461 kaupungissa kiistelivät asemastaan kaksi arkkipiispaa. Kaupunkilaiset tukivat Diether von Isenburgia, ja häntä vastassa oli Adolf II von Nassau, jonka paavi oli nimennyt. Vuonna 1462 Adolf II joukkoineen valtasi kaupungin ryöstellen ja surmaten 400 asukasta. Henkiin jääneille annettiin oikeudessa kaksi mahdollisuutta: ne, jotka eivät lupaa seurata Adolfia (mm. Johannes Gutenberg), menettäisivät omaisuutensa ja karkotettaisiin kaupungista tai vangittaisiin, ja Adolfin seuraajat jakaisivat keskenään takavarikoidun omaisuuden. Uusi arkkipiispa riisti Mainzilta kaupunginoikeudet.


title: Mainz

text: Kolmikymmenvuotisessa sodassa Mainz oli ruotsalaisten päämaja 1631–1632.


title: Mainz

text: Ranskan vallankumouksen aikana Mainzin valloitti vuonna 1792 vallankumousarmeija. 18. maaliskuuta 1793 Mainzin jakobiinit ja ympäröivien kaupunkien demokraatit julistautuivat ”Mainzin tasavallaksi”. Preussi ei halunnut demokraattista tasavaltaa Saksaan, joten sen armeija valtasi Mainzin ranskalaisten antauduttua 22. heinäkuuta 1793.


title: Mainz

text: Ranskalaiset palasivat vuonna 1797 Napoleon Bonaparten johdolla. Tappioiden vuoksi Napoleonin oli vetäydyttävä toukokuussa 1814. Vuosina 1816–1866 Mainz oli Ranskan vastaisen rajan tärkein linnoitus, ja siellä oli huomattavasti sekä itävaltalaisia että preussilaisia sotilaita.


title: Mainz

text: Preussin ja Itävallan sodassa 1866 Mainz oli puolueeton alue. 1870–1871 käydyn Ranskan–Preussin sodan jälkeen Mainz menetti strategista merkittävyyttään, koska Saksan raja siirtyi länteen, kun Elsass-Lothringen siirtyi Saksalle.


title: Mainz

text: Vuosisatojen ajan Mainzin asukkaat olivat kärsineet tilanpuutteesta ja sen aiheuttamista sairauksista. Vuonna 1874 Mainziin liitettiin Gartenfeldin alue, ja kaupungin pinta-ala kaksinkertaistui, ja Mainz pääsi mukaan teolliseen vallankumoukseen.


title: Mainz

text: 1800-luvun lopulla Mainziin rakennettiin uusi kaupunginosa Neustadt ja suunniteltiin uusi viemärijärjestelmä (sitten roomalaisten ajan) sekä rakennettiin merkittäviä rakennuksia: Mainzin kaupungintalo, joka oli aikansa suurin, kylpylöitä ja protestanttinen tuomiokirkko.


title: Mainz

text: Ensimmäisen maailmansodan jälkeen ranskalaiset miehittivät Mainzia vuoteen 1930. Toisessa maailmansodassa pommitukset tuhosivat lähes kaikki kaupungin historialliset rakennukset, joista useimmat on kuitenkin sittemmin rakennettu uudelleen. Kaupungista tuhoutui sodassa noin 80 prosenttia. Sodan jälkeen Mainz jäi Ranskan ja Yhdysvaltain miehityssektorien väliin, ja rajana olleen Reinin yhdysvaltalaisen puolen alueet liitettiin osaksi Wiesbadenia.


title: Mainz

text: Mainzissa oli yliopisto vuosina 1477–1816, ja se perustettiin vuonna 1946 uudelleen nimellä Johannes Gutenberg-Universität Mainz.


title: Nirvana (yhtye)

text: Nirvana oli vuosina 1987–1994 toiminut yhdysvaltalainen rock-yhtye. Yhtyeen perustivat laulaja-kitaristi Kurt Cobain ja basisti Krist Novoselic Aberdeenissa, Washingtonissa. Nirvanan pitkäikäisin rumpali oli Dave Grohl, joka liittyi yhtyeeseen vuonna 1990. Vaikka yhtye julkaisi vain kolme studioalbumia seitsenvuotisen toimintansa aikana, sitä pidetään yhtenä nykyajan tärkeimmistä ja vaikutusvaltaisimmista rock-yhtyeistä.


title: Nirvana (yhtye)

text: 1980-luvun lopulla, Nirvana loi uraa Seattlen grunge-skenessä ja julkaisi ensimmäisen studioalbuminsa "Bleach" vuonna 1989 itsenäisen levy-yhtiön Sub Popin kautta. Yhtye teki levytyssopimuksen DGC Recordsin kanssa, minkä jälkeen se sai odottamatonta suosiota kappaleella ”Smells Like Teen Spirit”, joka julkaistiin singlenä yhtyeen toiselta studioalbumilta "Nevermind" (1991). Nirvanan äkillinen suosio toi vaihtoehtorockin valtavirtaan ja Cobainia alettiin mediassa nimittää ”koko sukupolven edustajaksi”, ja Nirvanaa pidettiin X-sukupolven ”lippulaivana”. Vastauksena tähän, yhtyeen kolmas ja viimeiseksi jäänyt studioalbumi "In Utero" (1993) oli soundiltaan karkeampi ja vähemmän valtavirtamaisempi. Vaikka albumi ei saavuttanut "Nevermindin" myyntilukuja, se oli silti sekä kaupallinen että arvostelumenestys.


title: Nirvana (yhtye)

text: Nirvanan lyhyt ura päättyi Cobainin kuolemaan vuonna 1994. Yhtye on julkaissut hajoamisensa jälkeen muutamia julkaisuja Novoselicin, Grohlin ja Cobainin lesken Courtney Loven johdolla. Nirvana on myynyt yli 25 miljoonaa albumia pelkästään Yhdysvalloissa ja yli 75 miljoonaa albumia maailmalaajuisesti, mikä tekee siitä yhden eniten myydyimmistä yhtyeistä kautta aikojen. Yhtye valittiin Rock and Roll Hall of Fameen vuonna 2014.


title: Nirvana (yhtye)

text: Krist Novoselic ja Kurt Cobain tapasivat toisensa vuonna 1985 ja sopivat ensimmäisistä soittosessioista. Novoselic oli vakuuttunut Cobainin lahjakkuudesta Fecal Matter -yhtyeen demokappaleen "Spank Thru" perusteella. Nirvana perustettiin tammikuussa vuonna 1987. Tätä ennen bändi ehti soittaa nimillä Pen Cap Chew, Bliss, Ted Ed Fred ja Skid Row. Fecal Matter- yhtyeeseen Novoselic ei liittynyt vaikka Cobain ja hän tunsivatkin toisensa. Ensimmäiseksi rumpaliksi tuli Aaron Burckhard, joka toimi yhtyeessä vuosina 1987–1988. Yhtye esiintyi ensimmäisen kerran 7. joulukuuta 1986. Sen jälkeen yhtye alkoi kierrellä klubeja vuoteen 1989 saakka. Vuonna 1988 yhtye sai levytyssopimuksen paikalliselle Sub Pop levy-yhtiölle. Samana vuonna yhtye julkaisi myös ensimmäisen singlensä "Love Buzzin", B-puolenaan Big Cheese. Yhtye alkoi äänittää ensimmäistä albumiaan "Bleachia", joka julkaistiin vuonna 1989. Albumin nimeksi piti alun perin tulla "Too Many Humans". "Bleach"-albumin suurimpina innoittajina olivat muun muassa yhtyeet Melvins, Mudhoney, Black Sabbath, Led Zeppelin ja AC/DC. Yhtyeen alkuvaiheita on kuvailtu mm. vaihtoehtoiseksi tukkaheviksi.


title: Nirvana (yhtye)

text: Vuonna 1988 yhtye sai rumpalikseen Melvins-yhtyeestä tunnetun Dale Croverin, jonka Cobain tunsi aiemmin Fecal Matter-yhtyeestä. Yhtye äänitti Croverin kanssa demon Recriprocal studiolla. Croverin erottua yhtyeestä rumpaliksi vaihtui kuitenkin Dave Foster. Foster soitti bändissä kuitenkin vain lyhyen aikaa ja hänet korvattiin vuonna 1988 Chad Channingilla, joka soitti yhtyeessä vuoden 1989 ja osan vuodesta 1990. Yhtyeessä soitti myös kitaristi Jason Everman, tosin vain vuoden 1989 aikana. Hän soitti toista kitaraa Kiss-coverissa "Do You Love Me" sekä "With the Lights Outilla" julkaistussa Dive-demossa. Bleach-albumilla hän ei soittanut kansitekstimaininnasta huolimatta. Yhtye esiintyi loppuvuodesta myös Euroopassa toisen seattlelaisen yhtyeen TADin kanssa ja saavutti Lontoossa jopa kulttisuosiota. Vuosikymmenen alussa yhtye julkaisi musiikkivideon, koki jälleen kokoonpanomuutoksia ja soitti maineeltaan laadukkaan Yhdysvaltain-kiertueen.


title: Nirvana (yhtye)

text: Vuonna 1990 Nirvana alkoi äänittää uutta albumia "Nevermindia" saatuaan sopimuksen levyjätti Geffenin kanssa. Albumin äänityksien alettua yhtyeessä oli rumpalina vielä Chad Channing, mutta yhtye sai uuden vakituisen rumpalin Dave Grohlin ja Channing soitti ainoastaan lautasia kappaleessa "Polly". Syyskuussa 1991 yhtye lähti jälleen Amerikan-kiertueelle ja "Nevermind" julkaistiin 24. syyskuuta 1991. Marraskuussa 1991 yhtye lähti Euroopan-kiertueelle ja palasi Yhdysvaltoihin joulukuussa.


title: Nirvana (yhtye)

text: Albumin suosio alkoi kasvaa sen ensimmäisen singlen "Smells Like Teen Spirit" menestyksen saattelemana. Siitä tuli musiikkikanava Music Televisionin soitetuin kappale. Seuraavana vuonna julkaistut singlet "Come As You Are", "Lithium" ja "In Bloom" nostivat sekä yhtyeen että "Nevermind" albumin suosiota entisestään. Myös kappaletta "Something In The Way" soitettiin radioissa paljon, vaikka siitä ei tehty singleä. "Nevermindilta" julkaistiin promosinglenä "On a Plain". Nirvana tuntui tuovan jotain uutta ja aitoa muutamia vuosia paikallaan polkeneeseen poplistojen musiikkiin. Yhtyeen oli määrä esiintyä syksyn aikana Suomessakin Helsingin Lepakossa, mutta esiintyminen kuitenkin peruttiin.


title: Nirvana (yhtye)

text: 11. tammikuuta 1992 yhtye esiintyi "Saturday Night Live" -ohjelmassa, ja soitti kappaleet "Smells Like Teen Spirit" ja "Territorial Pissings" ja rikkoi instrumenttinsa ja lavasteita. Esiintymisen jälkeen Cobain otti yliannostuksen heroiinia ja joutui vieroitukseen, joka kuitenkin keskeytyi. Samassa kuussa yhtye aloitti Australian kiertueen, joka ulottui Uudesta-Seelannista Japaniin. Kiertueella yhtyeen jäsenten välit tulehtuivat, varsinkin Cobainin ja Novoselicin, ja yhtye oli hajoamisen partaalla. Japanin kiertueen jälkeen yhtye piti neljän kuukauden esiintymistauon.


title: Nirvana (yhtye)

text: Kesäkuussa 1992 yhtye aloitti jälleen uuden kiertueen. Kiertue ulottui aina Suomeen asti. Turun Ruisrockissa. 27.6 Nirvana soitti viimeisen kerran "Paper Cuts" -kappaleen livenä. . Kiertue päättyi 4. heinäkuuta Espanjaan, jonka jälkeen Cobain joutui vieroitushoitoon.


title: Nirvana (yhtye)

text: Elokuussa 1992 yhtyeellä oli yksi parhaimmista ja onnistuneimmista konserteistaan Readingissä Reading festivaalilla. Se esitti ensimmäistä kertaa kappaleen "Tourette's", joka julkaistiin vasta "In Utero"-albumilla 1993. Samana vuonna MTV Video Music Awardseissa yhtye ei soittanut kappaletta "Smells Like Teen Spiritiä", vaikka MTV toivoi. Yhtye olisi halunnut soittaa "Rape Me":n, mutta MTV ei siihen suostunut, joten yhtye päätti soittaa kappaleen "Lithium", mutta protestina aloitti esiintymisensä "Rape Me:n" alkusoitolla, jolloin lähes suora lähetys katkaistiin. Cobain joutui backstagella sanaharkkaan Guns N' Roses -yhtyeen laulajan Axl Rosen kanssa, mutta lehdet eivät tiedottaneet juurikaan tapahtuneesta. Syyskuussa ja lokakuussa yhtye soitti muutaman konsertin ja siirtyi jälleen keikkatauolle. Vuoden 1992 viimeisen konsertin yhtye soitti Argentiinassa 30. lokakuuta.


title: Nirvana (yhtye)

text: Vuoden 1992 joulukuussa levy-yhtiö Geffen julkaisi "Incesticide"-albumin, joka sisälsi muun muassa demoja, varhaisia singlejä ja albumeilta jätettyjä kappaleita. "Incesticide" sisälsi yhtyeen tunnetut kappaleet "Dive", "Sliver" ja "Aneurysm". Albumi menestyi erinomaisesti, vaikka sitä ei mainostettu juurikaan. Bändin jäsenet sanoivatkin tuohon aikaan, että viimeistään tämän levyn jälkeen huomataan ne tosi fanit, jotka eivät kuuntele vain heidän radiossa soivia hittejään.


title: Nirvana (yhtye)

text: Vuoden 1993 helmikuussa ystävänpäivän aikoihin yhtye alkoi uuden albuminsa nauhoitukset. Syyskuussa 1993 Steve Albini julkaisi yhtyeen kolmannen albumin, "In Uteron". Se oli raskaampi ja synkempi kuin edelliset, mutta sisälsi myös yhtyeen herkkää ja rauhallista puolta. Saman vuoden heinäkuussa Kurt Cobain otti New Yorkissa yliannostuksen heroiinia, joka pidettiin salassa. In Uteron kappale "Radio Friendly Unit Shifter" oli yhtyeen vuoden 1993 keikkojen aloituskappale. Albumin tutuimmaksi kappaleeksi nousi "Heart-Shaped Box" josta tehtiin musiikkivideo ja single. Albumin julkaisun aikoihin yhtye esiintyi toisen kerran "Saturday Night Live" ohjelmassa esittäen kappaleen "Rape Me". Albumilta julkaistiin vielä singlet "All Apologies" ja "Rape Me", joista jälkimmäinen tunnetaan makaaberista sanoituksestaan


title: Nirvana (yhtye)

text: Albumin viimeisin single oli "Pennyroyal Tea", joka oli tarkoitus julkaista huhtikuun alussaa 1994. Cobainin kuoleman tullessa julkisuuteen 8.huhtikuuta, levy-yhtiö (Geffen) tuhosi kaikki mahdolliset kopiot levystä. Minimaalinen määrä niistä oli kuitenkin ehtinyt jo päätyä jakeluun Saksan ja Iso-Britannian painamana. Jos haluaa alkuperäisen Pennyroyal Tea CDS:n itselleen, joutuu siitä maksamaan huutokaupassa 500 - 2 500+ euroa. Suomessa sinkun tiedetään ehtineen myyntiin ainakin Joensuussa, edesmenneessä Ukin Musiikissa.


title: Nirvana (yhtye)

text: Nirvana aloitti ensimmäisen Yhdysvaltain kiertueensa yli kahteen vuoteen lokakuussa 1993. Marraskuussa 1993 yhtye esiintyi "MTV Unplugged" -ohjelmassa. Esityksessä olivat mukana kitaristi Pat Smear ja sellisti Lori Goldston. Yhtye päätti poiketa ohjelman tavanomaisesta menettelytavasta ja soitti heidän vähemmän tunnetumpaa materiaalia sekä useita lainakappaleita. Nirvana pyysi Meat Puppets -yhtyeen Cris ja Curt Kirkwoodia liittymään esitykseen ja he soittivat kolme lainakappaletta yhtyeeltä. Vuoden 1994 alussa yhtye aloitti Euroopan kiertueensa. Nirvana soitti viimeisen keikkansa Münchenissä, Saksassa 1. maaliskuuta. Cobainin vaimo, Courtney Love, löysi Cobainin tajuttomana heidän hotellihuoneestaan Roomassa 4. maaliskuuta, ja tämä vietiin nopeasti sairaalaan. Lääkäri kertoi tiedotustilaisuudessa Cobainin reagoineen alkoholin ja Rohypnolin sekoitukseen. Kiertueen loput keikat peruttiin. Seuraavien viikkojen aikana Cobain alkoi käyttää taas heroiinia. Väliintulon jälkeen Cobain meni vieroitushoitoon. Alle viikkoa myöhemmin Cobain kiipesi päihdeklinikan muurin yli ja lensi takaisin Seattleen. Viikkoa myöhemmin perjantaina 8. huhtikuuta 1994 Cobain löydettiin kuolleena kotoaan Seattlesta. Kuolinsyynä oli mahdollisesti itseaiheutettu ampumahaava päähän.


title: Nirvana (yhtye)

text: Cobainin kuoleman jälkeen Nirvanalta on vielä julkaistu musiikkia. Ensimmäinen on vuonna 1993 livenä nauhoitettu MTV Unplugged -konsertti, joka julkaistiin nimellä "MTV Unplugged in New York". Tällä keikalla oli myös mukana Meat Puppets -yhtyeen Cris ja Curt Kirkwood. Albumilla on myös mukana muutama cover-kappale sellaisilta artisteilta ja yhtyeiltä kuin Meat Puppets, Leadbelly, The Vaselines ja David Bowie.


title: Nirvana (yhtye)

text: Kaksi viikkoa MTV Unplugged -levyn jälkeen julkaistiin VHS-kasetti "Live! Tonight Sold Out!!", jossa on yhtyeen live-taltiointeja. Cobain kokosi suurimman osan tallenteen materiaalista, jotka painottuvat "Nevermind"-albumin aikoihin sillä Cobain ei saanut kuolemansa johdosta sitä täysin valmiiksi.


title: Nirvana (yhtye)

text: Vuonna 1996 julkaistiin Nirvanan live-kokoelma "From the Muddy Banks of the Wishkah", joka sisältää yhtyeen live-taltiointeja vuosilta 1989–1994. Se oli alun perin tarkoitus julkaista tuplalevynä "MTV Unplugged" -levyn ohella vuonna 1994, mutta se viivästyi Cobainin kuoleman johdosta.


title: Nirvana (yhtye)

text: Vuonna 2002 julkaistiin yhtyeen kolmas kokoelmalevy "Nirvana". Se sisältää pääosin yhtyeen tunnettuja kappaleita vuosilta 1989–1994. Mukana on myös yhtyeen viimeinen studiossa äänitetty kappale "You Know You're Right" vuoden 1994 tammikuulta, kolme kappaletta "MTV Unplugged In New York" -levyltä sekä kappaleen "About a Girl" alkuperäinen versio. Levy sisältää kappaleen, Been A Son, Steve Fisk -sessiosta. Tämä versio on julkaistu aiemmin Blew EP:llä.


title: Nirvana (yhtye)

text: Vuonna 2004 julkaistiin box-set "With The Lights Out", joka sisältää kolme cd:tä ja yhden DVDn ennen julkaisemattomia kappaleita ja varhaisia live-esityksiä. DVD sisältää musiikkivideon In Bloomin. Video on tehty Sup Pop -levy-yhtiössä olon aikana eikä siten liity mitenkään Nevermindiin, jonka julkaisi Geffen Records.


title: Nirvana (yhtye)

text: Seuraavana vuonna julkaistiin box-setistä tiivistelmä "", jossa on myös kolme muuta kappaletta. Yksi niistä on Cobainin ensimmäisen yhtyeen Fecal Matterin demo "Spank Thru". Albumin kokoamisessa oli mukana myös Cobainin tytär Frances Bean Cobain, joka mm. valitsi albumin kansikuvan.


title: Nirvana (yhtye)

text: Marraskuussa 2006 julkaistiin DVD versio "Live! Tonight! Sold Out!" videosta.


title: Nirvana (yhtye)

text: Keväällä 2009 huhuttiin, että saman vuoden toukokuussa yhtyeen esiintyminen Reading festivaaleilla vuoden 1992 elokuulta julkaistaisiin DVD:nä nimellä "Life Takes No Prisoners". Myöhemmin huhu kumottiin, sillä "Life Takes No Prisoners" olikin bootleg-julkaisu, mutta samalla ilmoitettiin, että vuoden 2009 marraskuussa julkaistaisiin esityksestä myös virallinen versio. Samana päivänä, kun "Live At Reading" ilmestyi, Sub Pop julkaisi Bleach albumista deluxe-version.


title: Nirvana (yhtye)

text: Vuosi Nirvanan hajoamisen Dave Grohl siirtyi soolouralle nimellä Foo Fighters. Foo Fighters julkaisi vuonna 1995 debyyttialbuminsa Foo Fightersin ja samana vuonna Foo Fightersista tuli yhtye. Vuonna 2005 yhtye julkaisi In Your Honor -albumin ja vuonna 2006 yhtye aloitti akustisen kiertueen.


title: Nirvana (yhtye)

text: Grohl on myös soittanut rumpuja monissa yhtyeissä kuten esim. Tom Pettyn yhtyeessä, Mike Wattin yhtyeessä, Queens of the Stone Agessa, Tenacious D-yhtyeessä, Nine Inch Nailsissa, Garbagessa, Killing Jokessa ja Cat Powerissa. Grohl julkaisi vuonna 2004 myös albumin nimellä Probot.


title: Nirvana (yhtye)

text: Nirvanan basisti Krist Novoselic on viime vuosina kunnostautunut politiikan saralla. Hän myös perusti Nirvanan hajoamisen jälkeen yhtyeen nimeltä Sweet 75. Se julkaisi nimeään kantavan levyn mutta se ei saanut paljoakaan suosiota. Grohl ja Novoselic ovat tehneet Cobainin muistoksi paljon kunnianosoituksia. Vuonna 1994 MTV Video Music Awardseissa Novoselic näytti videon Cobainista joka sisälsi muistoja hänestä.


title: Nirvana (yhtye)

text: Vuonna 2012 jäljellä olevat jäsenet (Novoselic, Grohl ja Smear) kokoontuivat esiintymään yhdessä Paul McCartneyn kanssa esittäen hyväntekeväisyyskonsertissa 12.12.2012 kappaleen "Cut me some slack", joka myös julkaistiin osana Grohlin projektia Sound city. 19.7.2013 kokoonpano esiintyi Seattlessa osana McCartneyn kiertuetta.


title: Nirvana (yhtye)

text: 2.6.2014 Nirvana sai suurimman mahdollisen kunnianosoituksen, kun yhtye nostettiin Rock´n Roll Hall Of Fameen. Juhlatilaisuudessa olivat paikalla mm. Krist Novoselic, Dave Grohl, Pat Smear, Courtney Love ja tilaisuutta juontanut Michael Stipe. Nirvanan jäsenet esittivät tilaisuudessa neljä kappaletta. St. Vincent tulkitsi "Lithiumin", Lorde "All Apologiesin", Kim Gordon "Aneurysmin" ja Joan Jett "Smells Like Teen Spiritin".Nirvana on voittanut yhden Grammy-palkinnon:Nirvana on voittanut seuraavat MTV Video Music Awards -palkinnot:


title: Hamppukasvit

text: Hamppukasvit (Cannabaceae) on kasviheimo, joka käsittää mm. hamput ("Cannabis"), humalat ("Humulus"), keltikset ("Celtis") ja nokipuut ("Trema"). Hamppukasvit on nykyisin sijoitettu "Rosales"-lahkoon, mutta aikaisemmin ne kuuluivat lahkoon "Urticales".


title: Hamppukasvit

text: Hamppukasvit ovat puita tai enemmän tai vähemmän ruohovartisia, pystykasvuisia tai tuen ympärille kietoutuvia köynnöksiä. Sekundaarinen aineenvaihdunta tuottaa laktoneja ja tavallisesti flavonoleja, joskus myös flavonoideja. Kasveissa on kystoliittejä, solun sisäisiä kalsiumkarbonaattikiviä. Lehdet sijaitsevat kahdessa rivissä, harvemmin vastakkain tai kierteisesti, ja ovat hammaslaitaisia, tavallisesti yksinkertaisia, joskus sormiliuskaisia tai -lehdykkäisiä, korvakkeellisia, korvakkeet voivat olla yhteen kasvaneita. Hedelmä on luumarja, joskus pähkylä tai samara (siivellinen pähkylä).


title: Hamppukasvit

text: Hamppukasveihin kuuluvat suvut:


title: INTEGRAL

text: INTEGRAL on ESA:n tiedesatelliitti, joka tutkii avaruuden gammasäteilyä. Sen nimi on akronyymi sanoista: "INTErnational Gamma-Ray Astrophysics Laboratory".


title: INTEGRAL

text: Satelliitti on tyypiltään avaruusteleskooppi, mutta se tutkii maailmankaikkeutta sähkömagneettisen spektrin voimakkaimpien säteiden avulla toisin kuin esimerkiksi NASAn Hubble. INTEGRALin havaintokohteina ovat galaksit, oletetut mustat aukot, supernovat ja muut tähtitieteen nk. äärimmäiset kohteet. Se on ESAn COS-B-satelliitin ja NASA:n Compton GRO-satelliitin seuraaja. Sen tarkoitus on tehdä kartta maailmankaikkeuden gammasäteilyn lähteistä.


title: INTEGRAL

text: Satelliitti laukaistiin 17. lokakuuta 2002 Kazakstanin Baikonurista venäläisellä Proton-kantoraketilla.Se lentää 72 tunnin kiertoradalla. Sen on tarkoitus toimia vuoden 2008 loppuun asti.


title: INTEGRAL

text: Satelliitti perustui ESAn XMM-Newton-röntgensatelliitin runkoon ().


title: INTEGRAL

text: INTEGRAL-satelliitin hyötykuormaan kuuluu neljä tieteellistä laitetta:


title: INTEGRAL

text: Satelliitissa on tanskalais-suomalainen JEM-X-röntgeninstrumentti, röntgenmonitori. Sen mittaama energia-alue on 3 – 35 keV. Sen näkökentän määrittää nk. "coded aperature mask", koodattu maski, ja sen näkökenttä on 4,8°. Sen suomalaisosuuden toteutti Helsingin yliopiston observatorion johtamana espoolaiset Metorex-yritys (2004 lopusta Oxford Analytical Instruments), VTT ja Ideal Engineering-yritys. Suomessa suunniteltiin ja valmistettiin kaasutäytteinen röntgendetektori, jossa signaalin luku tehdään mikrostrip-ilmaisimella. Säteilyä kerätään 500 cm² alalle. Detektoreita on instrumentissa kaksi kappaletta.


title: INTEGRAL

text: INTEGRAL on kartoittanut Linnunradan keskustan röntgenlähteitä.


title: Planck

text: Planck on Euroopan avaruusjärjestön (ESA) avaruustutkimusasema, joka on toinen puoli "Herschel/Planck"-missiosta. 21. maaliskuuta 2013 julkaistiin koko taivaan käsittävä kosminen mikroaaltokartta kosmisen taustasäteilyn tutkimiseksi.


title: Planck

text: Planck laukaistiin 14. toukokuuta 2009 Ariane 5-kantoraketilla Guayanan avaruuskeskuksesta, Etelä-Amerikasta. Alus asettui erittäin elliptiselle radalle: perigeum 270 km, apogeum 1 120 000 km. Rata vei sen lähelle L2-Lagrangen pistettä. Alus asettui menestyksellisesti kiertämään L2:ta 40 000 km säteisellä Lissajous-radalle. High Frequency Instrument saavutti 0,1 Kelvinin lämpötilan 3. heinäkuuta 2009, jolloin se ja Low Frequency olivat optimaalisessa lämpötilassa ja Planck täysin toimintavalmis.


title: Planck

text: Tehtävänsä suoritettuaan Planck siirtyy heliosentriselle radalle ja sen laitteet sammutettiin 23. lokakuuta 2013.


title: Planck

text: Luonnosteluvaiheessa 1980-luvulla satelliitin nimi oli COBRAS/SAMBA. Satelliitti on nimetty saksalaisen fyysikon Max Planckin mukaan.


title: Planck

text: Planck mittaa kosmista taustasäteilyä. Näillä havainnoilla voidaan määrittää maailmankaikkeuden alkuaikojen olosuhteita (100 000 vuotta alkuräjähdyksen jälkeen). Ensi kertaa tällaisen mittauksen teki NASAn COBE-satelliitti vuonna 1992. Vuonna 1998 lennätetty Boomerang-pallo mittasi kosmista taustasäteilyä korkealla Etelämantereen päällä. Vuosina 2001–2005 säteilyä mittasi NASAn WMAP. WMAPin ja Planckin jälkeen mittauksia tehtäneen seuraavat parikymmentä vuotta muun muassa stratosfääripalloista ennen uutta kosmisen taustasäteilyn avaruusobsevatoriota.


title: Planck

text: Planckin Low Frequency Instrumentin (alle 100 GHz) 70 GHz:n mikroaaltovastaanottimet on suunniteltu ja valmistettu Suomessa Elektrobit Microwave -yhtiössä (työn tekemisen alussa yhtiön nimi oli Ylinen Engineering ja lopussa DA-Design Oy) yhdessä TKK:n ja VTT:n yhteisen MilliLab-laboratorion kanssa. Suomalaisen teknisen osuuden kustannus oli noin 10 miljoonaa euroa. Tähän liittyy suomalaista avaruustiedettä – Helsingin yliopiston Fysikaalisten tieteiden laitos tekee kosmologisia tutkimuksia ja Metsähovin ja Tuorlan observatoriot tekevät muun muassa galakseihin liittyvää tutkimusta Planckin mittaustulosten avulla.


title: Osastoiva seinä

text: Osastoivalla seinällä tarkoitetaan rakennuksen "palo-osastojen" välistä rakennusosaa: seinää, jonka tarkoitus on estää tulipalon leviämistä rakennuksen toiseen palo-osastoon.


title: Osastoiva seinä

text: Suomen rakentamismääräyskokoelmassa käytetään termejä "osastoiva rakennusosa" ja "palomuuri". Osastoivan rakennusosan on tulipalossa kestettävä säädöksessä mainittu aika sille asetetut vaatimukset.


title: Osastoiva seinä

text: Palo-osastointi perustuu joko "käyttötarkoitukseen" tai "maksimipinta-alaan". Eri käyttötarkoituksiin tarkoitetut huonetilat osastoidaan omiksi osastoikseen. Vastaavasti jaetaan yli maksimialan olevat tilat, vaikka käyttötarkoitus olisikin sama. Tyypillisesti oma palo-osastonsa on esimerkiksi yksi asunto, yksi liikehuoneisto, kerrostalon porrashuone, autotalli tai kattilahuone.


title: Osastoiva seinä

text: Materiaaliltaan tyypillisiä paloseiniä ovat teräsbetoniseinät, palamattomista levyrakenteista ja eristeistä tehdyt seinät sekä muuratut harkko- ja tiilirakenteet. Valmistajat ovat tyyppihyväksyttäneet eri rakennetyyppejä käytettäviksi eri osastointimääräysten mukaisina. Vanhojen rakennusten paloseinien materiaalit ovat vaihtelevia: Esimerkiksi 1940–70-luvuilla eristyksessä käytettiin muun muassa asbestia.


title: Osastoiva seinä

text: Palotekniset vaatimukset erityyppisille rakennuksille ja rakennusosille on esitetty Suomen rakentamismääräyskokoelman osissa E1 ja E2. Ympäristöoppaassa nro 39 on esitetty havainnollistavia ohjeita. Rakennukset jaetaan paloluokkiin P1, P2 ja P3 rakennuksen koon ja henkilömäärän perusteella. Rakennusosien vaatimukset kuvataan merkinnöillä R (Kantavuus), E (Tiiviys), I (Eristävyys), M (Iskunkestävyys palotilanteessa). Palonkestävyysaika ilmoitetaan minuutteina. Rakennustarvikkeiden luokat kuvataan merkinnöillä A1, A2, B, C, D, E ja F, joista A1 on palamaton.


title: Osastoiva seinä

text: Mikäli rakennetaan kiinni naapuritontilla sijaitsevaan rakennukseen tai niin lähelle tätä, että palon leviämisen vaara on ilmeinen, on käytettävä "palomuuria". Palomuuri on seinä, jonka on kyettävä säädöksessä määrätty aika estämään palon leviäminen toiselle puolelleen ja myös kestettävä siihen liittyvän rakennuksen tai tämän osan sortuminen ja sortumisesta aiheutuvat iskut.


title: Höyläpenkki

text: Höyläpenkki on perinteinen puusepän työtaso. Erilaisia ja erimallisia höyläpenkkejä on useita, kuitenkin yhtenäistä kaikille on jonkinlaiset kiinteät puristimet. Suomessa perinteinen höyläpenkkimalli periytyy 1600- ja 1700-lukujen taitteesta. Tyypillistä Suomessa yleiselle höyläpenkille on pääty- ja sivupuristimet sekä pöytätasossa oleva kaukalo työkaluja varten.


title: Höyläpenkki

text: Varhaisimmat merkinnät erilaisista höyläpenkin tapaisista työtasoista on antiikin Rooman ajalta. Tuolloin pöytätasossa oli eri kohdissa vasteita, joita vasten työstettävää kappaletta voitiin painaa. Puristimella varustetusta penkistä on piirros vuodelta 1505.


title: Pallastunturi

text: Pallastunturit ovat eteläisin osa 50 kilometriä pitkää Pallas-Ounastuntureiden tunturiketjua Muonion ja Enontekiön kunnissa. Tunturiylänkö on 400–500 metriä merenpinnan yläpuolella, pyöreälakiset kerot eli tunturilaet kohoavat vielä 200–300 metriä korkeammalle. Pallastuntureiden korkein laki on 809 metriin kohoava Taivaskero, joka kohoaa yli 500 metriä ympäröivästä itäisestä maastostaan. Pallastunturin prominenssi on Suomen suurin, vähintään 514 metriä.


title: Pallastunturi

text: Pallas on vuonna 1938 perustetun Pallas-Ounastunturin kansallispuiston eteläisin osa. 1. helmikuuta 2005 lähtien alue on ollut osa Enontekiön, Kittilän, Muonion ja Kolarin kuntiin sijoittuvaa 102 000 hehtaarin suuruista Pallas-Yllästunturin kansallispuistoa. Alue sisältyy lähes kokonaisuudessaan Suomen Natura 2000 -verkostoon. Matkailijoita opastava Metsähallituksen luontokeskus on perustettu alueelle 1977. Lapin kuuluisimpiin luonnon- ja maisemanähtävyyksiin lukeutuvat Pallastunturit ovat osa kansallismaisemaa.


title: Pallastunturi

text: Pallaksen matkailukeskus on kuusen metsärajalla, kerot ovat puurajan yläpuolella. Tunturipaljakka on kuivaa variksenmarjakangasta, ylärinteillä on rakkakivikkoa. Tunturilakien välissä on rehevä Vatikuru, jossa esiintyy harvinaisia kasvi- ja sammallajeja sekä kapeana vyöhykkeenä tunturikoivua.


title: Pallastunturi

text: Suomen Matkailijayhdistys rakennutti Pallakselle Väinö Vähäkallion ja Aulis E. Hämäläisen suunnitteleman funkishotellin 1938. Saksalaiset räjäyttivät hotellin vetäytyessään lokakuussa 1944. Uusi, Jouko Ylihannun suunnittelema Pallas-hotelli avattiin 1948. Rakennuksen hirsisessä osassa on piirteitä jälleenrakennuskauden romantiikasta, vaikka sitä onkin saneerattu huomattavasti. Pienehkön keittiössä tapahtuneen tulipalon jäljiltä hotelli oli suljettuna talvikaudella 2006. Se oli avoinna taas kesän 2006 ajan. Nykyisin Pallaksen hotelli on osa yksityistä yhdeksän hotellin Lapland Hotels -ketjua. Lapland Hotelsin toiveesta on valmisteilla lakimuutos, jonka jälkeen se voisi rakentaa kansallispuistoon aiempaa kuusi kertaa suuremman hotellin. Hanketta vastustamaan perustettiin kansalaisliike.


title: Pallastunturi

text: Pallastunturit ovat suosittu matkailukohde ja Hetta–Pallas-vaellusreitin eteläinen lähtöpiste. Kansallispuistossa käy vuosittain noin 550 000 matkailijaa.


title: Pallastunturi

text: Pallaksen ensimmäinen hiihtohissi rakennettiin Palkaskerolle 1953. Nykyiset kaksi hissiä ovat Laukukerolla. Monista muista tuntureiden laskettelukeskuksista poiketen Pallastuntureiden rinteitä ei ole raivattu koneellisesti, joten ne eivät kesäaikaan juurikaan erotu ympäröivästä tunturipaljakasta.


title: Pallastunturi

text: Paitsi matkailijoita, Pallaksella liikkuu myös poroja ja poromiehiä. Alue on tärkeä laidun- ja vasomisalue Näkkälän, Kyrön ja Muonion paliskunnille. Hotellia lähin poroaitaus sijaitsee Palkaskurussa. Metsäntutkimuslaitoksen Pallasjärven tutkimusalue sijaitsee Pallastuntureiden lähituntumassa. Alueella tehdään mm. ilman laatuun ja pikkunisäkkäisiin liittyviä tutkimuksia.


title: Pallastunturi

text: Pallaksen Taivaskeron huipulla sytytettiin olympiatuli 6. heinäkuuta 1952 klo 00.00. Tuli yhdistettiin Kreikassa 25. kesäkuuta sytytettyyn tuleen Torniossa. Keron laella on olympiatulen sytyttämisestä kertova muistolaatta.


title: Herakleitos

text: Herakleitos (, noin 535–475 eaa.) oli antiikin kreikkalainen filosofi ja merkittävimpiä esisokraatikkoja. Filosofin näkemysten monitulkintaisuuden vuoksi aikalaiset antoivat hänelle lempinimen ”Hämärä” ("Skoteinos"). Herakleitos käytti tiettävästi länsimaisen filosofian historiassa ensimmäisenä kreikan "logos"-sanaa sen arkimerkityksen 'puhe' ylittävässä merkityksessä '(maailman)järki'. Hänen ajatuksensa vaikuttivat Sokrateehen, Platoniin ja stoalaisuuteen. Myös 1800-luvun filosofia kiinnitti paljon huomiota Herakleitokseen.


title: Herakleitos

text: Herakleitos oli kotoisin Efesoksesta Vähästä-Aasiasta, joka oli hänen eläessään Persian vallan alla. Hänen isänsä nimi oli Bloson. Herakleitos oli todennäköisesti aristokraattisesta perheestä; hänen kerrotaan polveutuneen kuninkaallisesta suvusta mutta luopuneen eduistaan voidakseen elää riippumatonta elämää.


title: Herakleitos

text: Herakleitosta on pidetty yhtenä värikkäimmistä Sokratesta edeltäneistä filosofeista. Häntä on pidetty jopa ihmisvihaajana, sillä hänen filosofiansa oli kaikkea muuta kuin populistista. Hänen ajatteluaan sävyttää kriittinen suhtautuminen ihmisiin, ja osan elämästään hän elikin yhteiskunnasta eristäytyneenä. Luonteeltaan hän oli itsetietoinen, ja hänen sanotaan arvostelleen ankarasti sekä aikansa muita ajattelijoita että ylipäätään koko ihmiskuntaa. Hänen sanotaan halveksineen joukkoja, ”liian monia”, jotka viettivät unielämää heräämättä koskaan tietoiseen ajatteluun. Erityisen halveksivasti Herakleitos suhtautui uskonnollisuuden ulkokohtaisiin muotoihin.


title: Herakleitos

text: Diogenes Laertiokselta tiedetään, että Herakleitos kirjoitti kirjan. Diogenes kertoo myös, että Herakleitos omisti kirjansa Efesoksen Artemiin temppelille, Artemisionille, joka oli yksi 500-luvun eaa. suurimmista temppeleistä, ja kirja talletettiin temppeliin. Tämä on mahdollista, koska tuohon aikaan temppeleitä käytettiin usein arvokkaiden tavaroiden säilytykseen. Useat myöhemmät filosofit viittaavat kirjaan. Kirjan kerrotaan olleen saatavilla vielä Plutarkhoksen ja Klemens I:n aikana. Herakleitoksen suuri maine perustuu kirjaan. Sukupolvi tai pari sen jälkeen ”kirja sai niin suuri maineen, että se synnytti hänen filosofiansa kannattajien joukon, joita kutsuttiin herakleitoslaisiksi”.


title: Herakleitos

text: Herakleitos lienee kirjoittanut ja opettanut aforismeja. Mietelmien tarkoituksena oli rohkaista ajattelemaan luonnollisen lain ja järjen mukaisesti. Hänen omista kirjoituksistaan voidaan havaita viitteitä siitä, että hän eli Pythagoraan, Ksenofaneen ja Hekataioksen jälkeen, mutta hän ei vaikuta tunteneen Parmenidesta. Parmenides sen sijaan vaikuttaa viittaavan häneen.


title: Herakleitos

text: Herakleitos kuvataan usein melankolikoksi, ja häneen viitataan joskus ”itkevänä filosofina”, vastakohtana Demokritokselle, joka tunnetaan ”nauravana filosofina”. Herakleitoksesta kerrotaan useita tarinoita, joihin kuuluu kertomus hänen kuolemastaan. Sen mukaan hän kylpi sairaana karjanlannassa ja hylkäsi lääkärien ohjeet. Kertomukset johtunevat hänen katkelmiensa vertauskuvien väärästä tulkinnasta ja että kertomus haluttiin johtaa katkelmista.


title: Herakleitos

text: Herakleitoksen todellisesta ajattelusta on vaikea saada selkoa säilyneiden tekstikatkelmien perusteella, vaikkakin katkelmia on säilynyt enemmän kuin keneltäkään häntä edeltäneeltä joonialaiselta ajattelijalta. Syy on ensinnäkin siinä, että säilyneet katkelmat ovat asiayhteydestään irrotettuja lyhyitä, aforistisia lauselmia. Toiseksi, koska Herakleitosta myöhemmin lainanneet ovat saanet häneltä paljon vaikutteita, tehneet hänen ajattelustaan omia tulkintojaan ja valinneet hänen lauselmiaan tarpeidensa mukaan, on vaikea erottaa Herakleitoksen omaa ajattelua myöhemmistä tulkinnoista.


title: Herakleitos

text: Herakleitos kirjoitti monien muiden esisokraatikkojen tavoin teoksen nimeltä "Luonnosta". Kuten muidenkin aikalaistensa ajattelu, myös Herakleitoksen ajattelu tunnetaan vain muiden kirjailijoiden teoksissa säilyneiden katkelmien kautta.


title: Herakleitos

text: Toisin kuin muun muassa Thales, Anaksimandros ja Pythagoras, Herakleitos katsoi, ettei aineellisessa todellisuudessa voi olla mitään pysyvää. Siksi hän ajatteli, että muutos on todellista ja pysyväisyys vain harha. Hänelle kaikki oli liikkeessä, kuten hänen tunnetuimmassa aforismissaan ”Panta rhei”:


title: Herakleitos

text: Hänet tunnetaan myös siitä, että hän sanoi, ettei kukaan ei voi astua kahdesti samaan virtaan, sillä sen enempää astuja kuin virtakaan ei ole sama:


title: Herakleitos

text: Pentti Saarikoski on suomentanut saman fragmentin seuraavasti:


title: Herakleitos

text: Nämä sanonnat tunnetaan ennen kaikkea Platonilta, joka mainitsee ”panta rhein” muodossa "panta khôrei" (, ”kaikki liikkuu”), mutta niitä ei tunneta sellaisenaan Herakleitokselta säilyneistä teksteistä.


title: Herakleitos

text: Muutoksen korostaminen johti siihen, että Herakleitos korosti myös ristiriitoja (, "agon" 'taisto') ja katsoi, päinvastoin kuin Homeros, että taisto johti muutokseen: ”Sota on kaiken isä ja kuningas” ja ”kaikki eläimet ajetaan laitumelle lyönnillä”.


title: Herakleitos

text: Parmenides vastusti ankarasti Herakleitoksen näkemystä siitä, että muutos on perustavanlaatuinen osa luontoa, ja esitti sen sijaan, että muutos on vain harhaa ja kaikki on perustavanlaatuisessa muuttumattomuuden tilassa.


title: Herakleitos

text: Herakleitosta on sanottu yhdeksi ensimmäisistä dialektisista filosofeista, koska hän tunnusti muutoksen yleisyyden ja kehityksen sisäisten vastakohtien kautta. Herakleitos opetti, että vastakohdat ovat yhtä. Tällä hän tarkoitti, ettei asioita voi ymmärtää ilman niiden vastakohtia. Tummaa ei ole ilman vaaleaa, kuumaa ei ilman kylmää, oikeutta ei ilman vääryyttä ja niin edelleen.


title: Herakleitos

text: Herakleitoksen ajatukset vastakohdista tulevat esille muun muassa seuraavissa katkelmissa:


title: Herakleitos

text: Vastakohtien ykseys ilmenee muun muassa kätkettyinä yhteyksinä vastakohtien välillä. Herakleitoksen ajatuksissa merkittävää ei näin ole pelkästään se, mitä hänen sanansa sanovat, vaan myös se, kuinka ne sanovat sen. Herakleitos leikittelee usein kielellä ja yksittäisten sanojen monimerkityksellisyydellä tai vihjaamalla mahdollisesta syvemmästä yhteydestä kahden samankaltaisen sanan välillä. Hän antaa ymmärtää, että monet asiat määrittyvät vasta niiden asiayhteyden kautta: esimerkiksi merivesi on haitallista ihmisille, mutta hyödyllistä kaloille.


title: Herakleitos

text: Herakleitos vaikuttaa esimerkiksi pilkkaavan perinteisen kreikkalaisen uskonnon käytäntöjä, mutta hänet voidaan tulkita niin, että hän haluaa lähinnä korostaa asiayhteyden merkitystä asioiden mielekkyydelle: sama toiminta, joka vaikuttaa tavallisessa asiayhteydessä kummalliselta tai jopa säädyttömältä, voi olla uskonnollisessa asiayhteydessä mielekästä; vastaavasti toiminta, joka sopii yhden jumalan palvontamenoihin (esimerkiksi falliset menot Dionysokselle), ei välttämättä sovi jonkun toisen jumalan (kuten Haadeen) palvonnan yhteyteen.


title: Herakleitos

text: Herakleitokselle todellisuus on näin kokonaisuus, jossa muutokset yhteen suuntaan lopulta tasapainottuvat vastakkaissuuntaisin muutoksin. Kaiken taustalla on todellisuutta määrittävä ja säätelevä yleinen periaate, "logos", joka ilmenee erityisesti juuri vastakohtien kautta. "Logos" oli jonkinlainen kaikkea muutosta hallitseva järki, joka on pysyvä ja säännöllinen jatkuvan muutoksen keskellä. Se on ikään kuin mitta, joka pysyy samana, vaikka mitattavat asiat vaihtuvat toisiksi.


title: Herakleitos

text: Herakleitos uskoi kaiken saavan alkunsa "logoksesta". Hän yhdisti "logoksen" tuleen; koko todellisuus on tulen tavoin koko ajan liikkeessä ja muuttaa muotoaan. Näin tuli toimi hieman samassa roolissa kaiken alkusyynä ("arkhē") kuin vesi Thaleella ja ilma Anaksimeneella. Herakleitoksen ajattelussa tuli tuhosi kaikkeuden määrävälein ja synnytti sen sitten uudestaan ("ekpyrosis").


title: Herakleitos

text: Herakleitos ei kuitenkaan tarkoittanut, että tuli olisi pysyvä aineellinen pohja kaikelle. Tämä erottaa hänet muista joonialaisista esisokraatikoista, jotka pyrkivät löytämään jonkun yhdistävän aineen, joka pysyisi itsessään samana kaikessa muutoksessa. Esimerkiksi Anaksimeneelle ilma säilyi kaikissa muutoksissa, vaikkakin sen tiheys vaihteli. Herakleitokselle kaikki asiat eivät kuitenkaan olleet tulta koko ajan, ainoastaan "polttoainetta" tulelle. Kaikki asiat vaihtuivat välillä tuleen, joka puolestaan taas synnytti jotain muuta tilalle. Näin kaikessa oli kuitenkin säilyvä ykseys ja jatkumo tulen kautta.


title: Herakleitos

text: Herakleitoksen vaikutus on ollut kenties syvällisin kaikista esisokraatikoista. Monet filosofit, kuten Platon ja Aristoteles, ovat tunnustaneet hänen merkityksensä ontologisten ongelmien esillenostamisessa. Hänen ajatuksensa ”tulemisesta”, jossa ontologiset vastakohdat nähdään perustavasti toisiinsa kytkeytyneenä, on herättänyt enemmän pohdintaa. Herakleitos kirjoitti: ”Vastakohta tuo sopusointua. Epäsovusta tulee puhtain harmonia” (fragmentti 98). Sekä Platon että Aristoteles olisivat olleet tästä eri mieltä. Platon katsoi, että kaikella on yksi muuttumaton olemus. Aristoteles taas muotoili ensimmäisenä ristiriidattomuuden lain: ”Jostakin ei voida sanoa, että se on ja se ei ole samalla tavalla ja samaan aikaan.” Näin aristoteelinen logiikka on selvä vastakohta Herakleitoksen "logokselle", koska Herakleitokselle tyypilliset ilmaukset, kuten ”Olen koska en ole”, ovat ristiriidassa ristiriidattomuuden lain kanssa.


title: Herakleitos

text: Herakleitoksen ajatukset "logoksesta" ja maailmanpalosta vaikuttivat suuresti stoalaisuuteen. Myöhemmin Herakleitoksen filosofiaa on tulkittu hyvin monin tavoin, erityisesti koska hänen ajatteluaan tunnetaan ainoastaan tekstikatkelmien kautta. Friedrich Nietzsche omaksui Herakleitoksen opin tulemisesta. Martin Heidegger käsitteli vuosien 1943–44 luennoissaan laajalti Herakleitosta puhuessaan länsimaisen ajattelun alkuperästä sekä logiikasta (erityisesti Herakleitoksen oppia "logoksesta").


title: Herakleitos

text: Karl Popper puolestaan syytti Herakleitosta siitä, että hän oli osaltaan luomassa perustaa suljetulle yhteiskunnalle. Erityisesti Popper katsoi Herakleitoksen tehneen moraalisista arvoista suhteellisia ja lainasi hänen sanojaan koskien vastakohtien ykseyttä: ”Hyvä ja paha ovat identtisiä.” Popper katsoi Herakleitoksen myös muotoilleen historisistisen opin, joka perustuu ”sodan oikeutukseen ja ihmisen ylemmyyteen”. Toisaalta Popper viittaa Herakleitokseen esisokraatikkona, joka keskittyi muutoksen ongelmaan ja ymmärsi todellisuuden liekin kaltaiseksi, tapahtumasarjaksi.


title: Hachikō (patsas)

text: Hachikō () on Tokiossa Japanissa Shibuyan rautatieaseman länsipuolella sijaitseva kuuluisa koirapatsas. Shibuyan alue on suosittu illan- ja vapaa-ajan viettoalue ja japanilaisille tapaaminen Hachikōn patsaalla on verrattavissa helsinkiläisten treffeille Kolmen sepän patsaalla.


title: Hachikō (patsas)

text: Veistoksen taustalla on kertomus Hachikō-nimisestä koirasta. 1900-luvun alkupuolella Keisarillisen yliopiston professori Hidesamurō Uenolla oli akita-rotuinen koira, joka odotti häntä työpäivän ajan uskollisesti Shibuyan asemalla. Eräänä päivänä professori sairastui ja kuoli töissä, mutta Hachikō jatkoi tästä huolimatta uskollisesti isäntänsä odottamista yhdeksän vuoden ajan, tuli joka päivä Shibuyan rautatieasemalle, juuri siihen aikaan, kun tämän isäntänsä oli yleensä tullut töistä.


title: Hachikō (patsas)

text: Patsas on valettu kahdesti. Ensimmäinen vuonna 1934 valettu patsas kuitenkin tuhoutui toisessa maailmansodassa materiaalipulan vuoksi. Alkuperäisen veistäjän (Andō Teru) poika (Andō Tekeshi) valmisti patsaan uudelleen vuonna 1948.


title: Hachikō (patsas)

text: Hachikōn patsaan löytäminen vilkkaan Shibuyan rautatieaseman lähistöltä voi olla ensikertalaiselle tai turistille vaikeahkoa, sillä patsas ei ole suurikokoinen. Jalustallakin sen harjakorkeus on vain runsaan kahden metrin korkeudella, ja alueella on tavallisesti paljon ihmisiä. Paras tapa löytää Hachikōn patsas on kulkea Shibuyan rautatieaseman sisällä ja seurata "Hachiko Exit" -kylttejä. Patsas löytyy Hachikō-uloskäynnistä noin 30 metrin päästä.


title: Bomfunk MC’s

text: Bomfunk MC’s oli suomalainen elektronista tanssimusiikkia soittava kokoonpano. Vuoden 2018 marraskuussa yhtye ilmoitti tekevänsä kuusi festivaalikeikkaa kesällä 2019. He esiintyvät Raumalla, Jämsässä, Vantaalla, Jyväskylässä, Oulussa ja Seinäjoella.


title: Bomfunk MC’s

text: Bomfunk MC’sin tuottajana toimi useissa projekteissa mainetta niittänyt tuottaja Jaakko Salovaara (JS16). Bomfunk MC’s perustettiin vuoden 1998 paikkeilla ja sen alkuperäisiä jäseniä ovat Raymond Ebanks (B.O.DUBB/B.O.W), Ismo Lappalainen (DJ Gismo, DJ), Ville Mäkinen (Mr. Willy, basso ja syntikat) sekä Ari Toikka (AT, rummut). Yhtyeen mukana pyöri usein myös Savage Feet -breakdanceryhmä.